சமிக்ஞை விளக்கை பின்பற்றவில்லை; விபத்தில் 10 வயது ஈஸ்வ்ரன் மரணம்

சிகாமாட், ஜூலை 16 –ஜொகூர், பண்டார் சாஆ-வில் நிகழ்ந்த டாங்கி லாரி மற்றும் பேருந்து விபத்தில் 10 வயது ஈஸ்வரன் முனியாண்டி எனும் சிறுவன் சம்பவம் இடத்திலேயே உயிரிந்த துயரம் பலரின் நெஞ்சை உலுக்கியுள்ளது.

62 வயது ஓட்டுனர் ஒருவர் செலுத்திய டாங்கி லாரி சமிக்ஞை விளக்கை பின்பற்றாமல் தனது லாரியை செலுத்தியதால் இன்னொரு புறத்திலிருந்து வந்த பேருந்தை மோதித் தள்ளியது.

காலை 7.30 மணியளவில் நிகழ்ந்த அவ்விபத்தில் தலையில் ஏற்பட்ட காயத்தால் ஈஸ்வரன் உயிரிழந்ததாக கூறப்பட்ட நிலையில், அச்சிறுவனின் தாயாரும் மற்றொரு பெண்மணியும் கால் முறிந்து மருத்துவமனையில் அனுமதிக்கப்பட்டுள்ளனர்.

அதே சமயத்தில் பேருந்து மற்றும் லாரி ஓட்டுனருக்கும் காயம் ஏற்பட்டு சிகிச்சை பெற்று வருகின்றனர்.

இவ்விபத்து குறித்து போலிசார் மேல்விசாரணையை மேற்கொண்டு வருகின்றனர்.

 Tags
merah

punca Iswaran maut

Tak patuh lampu isyarat


சிவராஜ் சந்திரன் உட்பட  மூன்று  இந்தியர்கள்  இன்று  செனட்டர்களாக  பதவியேற்பு

கோலாலாம்பூர். மார்ச் 20 – ம.இ.காவின் மத்திய செயலவை உறுப்பினர் டத்தோ சிவராஜ் சந்திரன் உட்பட மூன்று இந்தியர்கள் இன்று செனட்டர்களாக பதவி ஏற்கவிருக்கின்றனர். இன்று காலை மணி 11 அளவில் மொத்தம் 16 பேர் மேலவை தலைவர் டாக்டர் ராஸ் யாத்திம் முன்னிலையில் பதவி உறுதிமொழி எடுத்துக் கொள்வர். ம.இ.காவின் முன்னாள் உதவித் தலைவருமான சிவராஜை வணக்கம் மலேசியா தொடர்புகொண்டபோது இதனை உறுதிப்படுத்தினார்.

இதனிடையே பினாங்கு மாநில DAP யின் சார்பில் டாக்டர் Lingeshwaran Arunasalam மற்றும் கோலாலம்பூர் கூட்டரசு பிரதேசத்தை பிரதிநிதித்து Isaiah Jacob ஆகியோரும் செனட்டர்களாக பதவி உறுதிமொழி எடுத்துக்கொள்வர்.

 Tags
16 Members

Dato Sivaraj Chandran

National Assembly including

Oath today

of the

will take the


லங்காவி – குவாலா கெடா Ferry சகதியில் சிக்கியது ; 511 பயணிகள் பாதுகாப்பாக மீட்கப்பட்டனர்

லங்காவியிலிருந்து குவாலா கெடாவிற்கு பயணமான Ferry ஒன்று, சகதியான பகுதியில் சிக்கிக் கொண்டதை அடுத்து, அதிலிருந்த 511 பயணிகள் பாதுகாப்பாக மீட்கப்பட்டனர்.

நேற்றிரவு மணி 9.15 வாக்கில் அச்சம்பவம் நிகழ்ந்தது.

கடல் நீர் மட்டம் திடீரென குறைந்ததை அடுத்து, அந்த Ferry சகதி நிறைந்த இடத்தில் சிக்கிக் கொண்டதாக கூறப்படுகிறது.

அச்சம்பவம் குறித்து அவசர அழைப்பு கிடைத்தவுடன், குவாலா கெடா கடற்படையின் உதவியுடன் பயணிகள் அனைவரும் மீட்கப்பட்டனர்.

அதன் பின்னர் இழுவை படகின் உதவியுடன் சம்பந்தப்பட்ட Ferry சகதி பகுதியிலிருந்து வெளியே இழுத்து வரப்பட்டது

 Tags
511 passengers

ferry ran aground

Kuala Kedah

The Langkawi

were rescued


கோடாரியால் தாயின் கழுத்தை அறுத்து கொன்ற ஆடவன் ; மனநல சிகிச்சை மேற்கொள்ள நீதிமன்றம் உத்தரவு

ஜொகூர், மூவாரில், சத்தம் போட வேண்டாம் என கூறிய தாயின் கழுத்தை அறுத்துக் கொன்றதாக நம்பப்படும் ஆடவனை, ஒரு மாதக் காலம் மனநல சிகிச்சை மேற்கொள்ள மாஜிஸ்திரேட் நீதிமன்றம் உத்தரவிட்டது.

எனினும், “எவ்வளவு, ஒரு மாதக் காலமா?” என அவன் மிகவும் அலட்சியமாக கேட்டது அங்கிருந்தவர்களை அதிர வைத்தது.

முன்னதாக, தமக்கு எதிரான கொலைக் குற்றச்சாட்டையும், 47 வயது லிம் செங் சாய் எனும் அவ்வாடவன் மறுத்து விசாரணை கோரினான்.

இம்மாதம் 18-ஆம் தேதி, இரவு மணி 8.20 வாக்கில், தாமான் தெமியாங் உத்தாமாவிலுள்ள, வீடொன்றில், 73 வயது டான் சூ கெக்கை கொலை செய்ததாக, அவனுக்கு எதிராக கொலைக் குற்றச்சாட்டு சுமத்தப்பட்டது.

அந்த மூதாட்டின் உடல், இரத்த வெள்ளத்தில் வீட்டின் வரவேற்பு அறையிலிருந்து கண்டெடுக்கப்பட்டது.

விசாரணையில், சம்பந்தப்பட்ட ஆடவன் ஏற்கனவே மனநல சிகிச்சை மேற்கொண்டிருந்ததும் தெரிய வந்துள்ளது.

இந்த வழக்கு விசாரணை ஜூலை 27-ஆம் தேதி செவிமடுக்கப்படும்.

 Tags
anak

diarah jalani rawatan mental

kapak ibu


உள்துறை  அமைச்சர் பதவியிலிருந்து  சைபுடின்   நீக்கப்பட வேண்டும் -மனித உரிமைக் குழு  கோரிக்கை

கோலாலம்பூர், மார்ச் 13 – உள்றுறை அமைச்சர் சைபுடின் நீக்கப்பட வேண்டும் என்பதோடு மனித உரிமை மற்றும் நீதியை நிலைநாட்டக்கூடிய ஒருவர் அப்பதவிக்கு நியமிக்கப்பட வேண்டும் என Madpet எனப்படும் மரண தண்டனை மற்றும் சித்ரவதைக்கு எதிரான மனித உரிமை இயக்கம் கோரிக்கை விடுத்துள்ளது. அதோடு சொஸ்மா சட்டத்தை அகற்றக்கூடிய ஒருவர் உள்துறை அமைச்சர் பதவிக்கு நியமிக்கப்பட வேண்டும் என்று Madpet பேச்சாளரான Charles Hector கேட்டுக்கொண்டார். எந்த ஒருவரையும் தண்டிக்கப்படுவதற்கு சொஸ்மா பயன்படுக்கூடாது என்பதோடு பக்காத்தான் ஹராப்பானின் தேர்தல் கொள்கை அறிக்கையில் வழங்கப்பட்ட வாக்குறுதிக்கு ஏற்ப சொஸ்மா அகற்றப்பட வேண்டும் என இன்று வெயிட்ட அறிக்கையில் அவர் வலியுறுத்தினார்.

 Tags
as home minister

Group calls for

removal of saifuddin


தலையில் தட்டிய சம்பவம் ; சனுசி மன்னிப்புக் கேட்க தேவையில்லை என்கிறார் மாணவியின் தாய்

பெட்டாலிங் ஜெயா, ஆகஸ்ட்டு 23 – கெடா மாநில மந்திரி பெசார் டத்தோ ஸ்ரீ முஹமட் சனுசி மாட் நோர், மாணவி ஒருவரின் தலையில் தட்டிய சம்பவத்திற்காக மன்னிப்புக் கேட்கத் தேவையில்லை என @MCSyalwa எனும் டிக் டொக் பயனர் ஒருவர் கூறியுள்ளார்.

சம்பந்தப்பட்ட மாணவியின் தாய் என நம்பப்படும் அப்பெண், “அது வேடிக்கையாக மேற்கொள்ளப்பட்ட ஒரு செயல். அதனை ஒரு விவகாரமாக்க தேவையில்லை. பெற்றோர்களாகிய எங்களுக்கும் எங்கள் பிள்ளைக்கும் அது பிரச்சனையாக தோன்றவில்லை” என குறிப்பிட்டுள்ளார்.

சனுசி தன்னை அணுகிய மாணவி ஒருவரை, கையில் இருந்த காகித சுருளை கொண்டு தலையில் தட்டிய சம்பவம் சர்ச்சையானது.

அச்சம்பவம் தொடர்பான 18 வினாடி காணொளி சமூக ஊடகங்களில் வைரலாது.

சனுசியின் அந்த செயல் சம்பந்தப்பட்ட சிறுமியை அவமதிப்பதை போல இருப்பதால், அதற்காக அவர் மன்னிப்புக் கேட்க வேண்டுமென, கெஅடிலான் கட்சியின் மகளிர் மத்திய தொடர்புக் குழு இயக்குனர் நோராய்னி நோர்டின் வலியுறுத்தியிருந்தார்.

அந்த விமர்சனங்களுக்கு பதிலளிக்கும் வகையில், சம்பந்தப்பட்ட மாணவியிடம் தாம் விளையாட்டாக நடந்து கொண்டதாகவும், கிராம புறங்களில் அது போல கேலி செய்து விளையாடுவது வழக்கமான ஒரு செயல்தான் எனவும் ஜெனேரி சட்டமன்ற உறுப்பினருமான சனுசி தற்காத்து பேசியிருந்தார் என்பது குறிப்பிடத்தக்கது.

 Tags
for ‘swatting’ incident

Sanusi need not apologise

says student’s mother


ஒரு நாள் ‘லைப் ஸ்ட்ரீமிங்கில்’ பத்தாண்டுகள் ஊதியத்தை பெற்ற ஆசிரியர் ; வேலையை விட்டு விலகினார்

சீனாவில், மழலையர் பள்ளி ஆசிரியர் ஒருவர், தமது பத்து வருட சம்பளத்தை, ஒரே ஒரு நாள் நேரலையில் சம்பாதித்ததால், வேலையை விட்டு விலகுவதாக அறிவித்துள்ளார்.

ஹூபே மாநிலத்தை சேர்ந்த ஹூவாங் எனும் அந்த ஆசிரியர், லிட்டல் கார்டன் என்ற தலைப்பில், மழலையருக்கு ‘ரைம்’ கற்பிக்கும் நேரடி ஒளிபரப்பை தொடங்கினார்.

அந்த நேரலை சுமார் பத்து கோடி முறை பார்க்கப்பட்டது, சம்பந்தப்பட்ட ஆசிரியரை அடிக்கடி லைவ் ஸ்ட்ரீமிங் செய்யத் தூண்டியது.

சில நாட்களிலேயே அவர் 43 லட்சம் இரசிகர்களை பெற்றார்.

அதே சமயம், அவ்வாறு லைவ் செய்த போது,ஒரு நாள் ஐந்து லட்சம் யுவான் அல்லது மூன்று லட்சத்து 21 ஆயிரத்து 28 ரிங்கிட்டை அவர் சன்மானமாக பெற்றார்.

அதன் பின்னர், முழு நேர நேரடி ஒளிபரப்பில் கவனம் செலுத்த உடனடியாக ஆசிரியர் பணியிலிருந்து விலகிய அவர், மூன்று லைப் நேரலைகள் வாயிலாக 12 லட்சத்து 80 ஆயிரம் ரிங்கிட் வருமானத்தை ஈட்டினார்.

தற்சமயம், ஆன்லைன் பிரபலங்களை நிர்வகிக்கும் ஏஜென்சியுடன் ஒப்பந்தத்தில் அவர் கையெழுத்திட்டுள்ளார்.

 Tags
10 years

after

exceeds

Job

of live streaming

One day

Teacher quits

wages

worth in


தொலைக்காட்சி  நிகழ்ச்சி தொடர்பில் சண்டை ; தந்தை மீது  ரிமோட்டை  வீசிய மகன்

அம்பாங், மார்ச் 14 – தொலைக்காட்சியில் எந்த நிகழ்ச்சியை பார்ப்பது என்பது தொடர்பில் மகன் – தந்தைக்கு இடையில் ஏற்பட்ட கடும் வாக்குவாதத்தில், தந்தைக்கு தலையில் காயம் ஏற்பட்டது.

அந்த சம்பவம் அம்பாங், தாமான் புக்கிட் தெராத்தாய் (Taman Bukit Teratai ) வீடமைப்பு பகுதியில் நிகழ்ந்ததாக அம்பாங் ஜெயா மாவட்ட போலீஸ் தலைவர் ஃபாருக் எஷாக் ( Farouk Eshak ) தெரிவித்தார்.

கடும் வாக்குவாதத்தின் போது, 41 வயது மகன் ஆத்திரத்தில் 74 வயதான தனது தந்தையை நோக்கி தொலைக்காட்சியின் ரிமோட் ( Remote) கருவியை தூக்கி வீசியதாக, அவர் குறிப்பிட்டார்.

அச்சம்பவத்தில் தலையில் காயமடைந்த அந்த முதியவர் அம்பாங் மருத்துவமனையில் சிகிச்சை பெற்ற வேளை, அவரது மகனை அதே நாளன்று வீட்டில் கைது செய்யப்பட்டதாக Farouk Eshak கூறினார்.

 Tags
at father during

heated argument

over TV show

remote control

Son hurls


“முத்து” –  தொலைக்காட்சி ரிமோட்  கொண்ட்ரோலை விட குட்டையான நாய் !

ரோம் , ஏப் 12 – இத்தாலியில் Chihuahua இனத்தைச் சேர்ந்த Pearl (முத்து ) என்ற பெண் நாய் உலகின் மிக குட்டையான நாய் என்ற பெருமையை பெற்று கின்னஸ் சாதனை புத்தகத்தில் இடம்பெற்றுள்ளது.

9.14 செ.மீ உயரமும், 12.7 மீ நீளமும் கொண்ட முத்துவின் எடை 0.55 கிலோ கிராம் மட்டுமே ஆகும்.

தொலைக்காட்சி ரிமோட் கொன்ட்ரோலின் பக்கத்தில் முத்துவை நிறுத்தி வைத்தால் கூட முத்து மிகவும் குட்டையாக காணப்படுகிறது.

அமெரிக்காவின் ஒரு டாலர் அளவை விட சற்று நீளமாக இருக்கும் அந்த நாய் அண்மையில் கின்னஸ் இத்தாலிய கண்காட்சியில் கலந்துகொண்டு இந்த சாதனையை படைத்துள்ளது.

இந்நிலையில், அழகான உடைகளை அணிந்துகொள்வதும் முத்துக்கு அதிகம் பிடிக்கும் என அதன் உரிமையாளர் Venese Semler தெரிவித்திருக்கிறார். கோழித்துண்டு மற்றும் Salmon மீன் துண்டுகளும் முத்துவுக்கு பிடித்த உணவு வகைகளாகும்.

 Tags
3/59

dog

inches

is just

shortest

tall

world's


மலாயா  தலைமை  நீதிபதி பதவிக்கு  நீதிபதி  நளினி பத்மநாதன்  உட்பட மூவர் அடையாளம்  காணப்பட்டனர்

புத்ரா ஜெயா, செப் 29- மலாய தலைமை நீதிபதி பதவிக்கு கூட்டரசு நீதிபதிகளான நளினி பத்மநாதன், Zabaria Yus, Hasnah Hashim ஆகியோரை நீதித்துறை நியமன குழு அடையாளம் கண்டுள்ளது. அவர்கள் அனைவரும் இவ்வாண்டு 64 வயதை நிறைவடைந்தவர்களாவர். அந்த மூவரில் 2018 ஆம் ஆண்டு நவம்பர் 26ஆம் தேதி கூட்டரசு நீதிமன்ற நீதிபதியாக நளினி பத்மநாதன் நியமிக்கப்பட்டார். Zabariah மற்றும் Hasnah 2019 ஆம் ஆண்டு டிசம்பர் 5ஆம் தேதி கூட்டரசு நீதிமன்ற நீதிபதியாக நியமிக்கப்பட்டனர். அந்த மூவரில் சீனியராக நளினி திகழ்கிறார்.

நாட்டில் நீதித்துறையில் மூன்றாவது உயரிய பதவியாக மலாயா தலைமை நீதிபதி பதவி விளங்குகிறது. நீதிபதிகளுக்கான கட்டாய பதவி ஓய்வு 66 வயதாகும். எனினும் தலைமை நீதிபதியின் ஆலோசனையுடன் அவர்களது பதவி ஓய்வை மேலும் 6 மாங்களுக்கு மாட்சிமை தங்கிய பேரரசர் நீட்டிக்க முடியும். அந்த மூவரில் ஒருவர் மலாயா தலைமை நீதிபதியாக நியமிக்கப்பட்டால் அந்த பவியை வகிக்கும் மூன்றாவது பெண்மணியாக இருப்பார். முதல் முறையாக மலாயா தலைமை நீதிபதியாக Siti Normah Yaakob 2005 ஆம் ஆண்டிலும் Zaharah 2018 ஆம் ஆண்டிலும் நியமிக்கப்பட்டனர். நடப்பு மலாயா தலைமை நீதிபதியான Zabidin Diah வின் பதவி ஆறு மாதங்களுக்கு நீட்டிக்கப்பட்டதை தொடர்ந்து அடுத்த ஆண்டு மார்ச் மாதம் ஓய்வு பெறுவார்.

 Tags
3 women frontrunners to be next Chief Judge of Malaya

say sources


நான் இன்னும் சாகவில்லை! – 28 ஆண்டுகளுக்கு முன் ஆடவர் இறந்து விட்டதாக செய்யப்பட்ட அறிவிப்பு மீட்டுக் கொள்ளப்பட்டது

பிரேசில், செப்டம்பர் 1 – 28 ஆண்டுகளுக்கு முன் இறந்து விட்டதாக அதிகாரப்பூர்வமாக அறிவிக்கப்பட்டு விட்ட போதிலும், 71 வயது ஆடவர் ஒருவர் தாம் இன்னும் உயிருடன் இருப்பதை போராடி நிரூபித்துள்ளார்.

1995-ஆம் ஆண்டு, அந்த ஆடவரின் முன்னாள் மனைவி மற்றும் இரு சாட்சியாளர்களிடமிருந்து பெறப்பட்ட வாக்குமூலம் வாயிலாக அவர் இறந்து விட்டதாக அதிகாரப்பூர்வமாக அறிவிக்கப்பட்டது.

எனினும், அந்த ஆடவரின் முன்னாள் மனைவி ஏன் அவ்வாறு செய்தார் என்பது தெரியவில்லை.

2012-ஆம் ஆண்டு தான் அந்த அறிவிப்பு குறித்து அவ்வாடவர் தெரிந்து கொண்டதாக கூறப்படுகிறது.

முதலில், அதனை பொருட்படுத்தாத அவர், பின்னர் ஓய்வூதியத்தை பெறுவதில் ஏற்பட்ட சிக்கல் தொடங்கி, தேர்தலில் வாக்களிக்க முடியாமல் போனது வரை பல இன்னல்களை எதிர்நோக்கினார்.

அதனால், அந்த அறிவிப்பை இரத்துச் செய்யக் கோரி ஈராண்டுகளுக்கு முன் அவர் தொடுத்திருந்த வழக்கிற்கு, கடந்த மாதம் 16-ஆம் தேதி சாதகமான தீர்வு வழங்கப்பட்டது.

கை ரேகை அடிப்படையில் அவர் இன்னும் உயிருடன் இருப்பதை உறுதிச் செய்த நீதிமன்றம், அவரது இறப்பு சான்றிதழை உடனடியாக இரத்து உத்தரவிட்டது.

 Tags
Aku

belum mati

lagi!


சமையல்  எண்ணெய் தட்டுப்பாட்டு;  விலையேற்ற பிரச்னைக்கு  விரைவில் தீர்வு

போகூர் பாரு, ஜன 15 –
வெளிநாட்டு தொழிலாளர் பிரச்சனைக்கு தோட்ட தொழில்துறையினர் தீர்வு கண்டவுடன் சமையல் எண்ணெய் விநியோகம் மற்றும் அதன் விலை நிலைத்தன்மையடையும் என எதிர்பார்க்கப்படுகிறது
.
மனித ஆற்றல் துறையில் ஏற்பட்டுள்ள பற்றாக்குறையினால் செம்பனை எண்ணெய் விநியோகத்தில் தட்டுப்பாடு ஏற்பட்டுள்ளதோடு விலை அதிகாரிப்புக்கும் காரணம் என சம்பந்தப்பட்ட தொழில் துறையினர் கூறியிருப்பதை உள்நாட்டு வாணிக மற்றும் வாழ்க்கை செலவின அமைச்சர் டத்தோஸ்ரீ
Salahuddin Ayub
சுட்டிக்காட்டினார்
.
சம்பந்தப்பட்ட தொழில்துறையினருடன் அமைச்சு பேச்சு நடத்திவருவதாகவும் இப்பிரச்னைக்கு விரைவில் தீர்வு காணப்படும் என அவர் கூறினார்
.

 Tags
once labour shortage

price of cooking oil

resolved

stabilize

supply


பல்கலைக்கழக மாணவர்களின்  விசுவாச  உறுதிமொழிக்கும் எனக்கும்  தொடர்பில்லை -சனுசி

அலோஸ்டார், ஏப் 25 – அண்மையில் நோன்பு பெருநாளில் தமது வீட்டில் நடைபெற்ற நிகழ்ச்சியில் பல்கலைக்கழக மாணவர்கள் தமக்கு ஆதரவு வழங்கும் விசுவாச உறுதிமொழியை எடுத்துக்கொண்ட நிகழ்வுக்கும் தமக்கும் எவ்வித தொடர்பும் இல்லையென கெடா மந்திரிபுசார் சனுசி நோர் தெரிவித்தார். அந்த நிகழ்சியில் என்ன நடந்தது என்பது தமக்கு தெரியாது என்பதோடு ஒரு பங்கேற்பாளராக மட்டுமே அதில் கலந்துகொண்டதாக அவர் கூறினார். அந்த நிகழ்வுக்கான இடத்தையும் உணவுகளையும் மட்டுமே தாம் ஏற்பாடு செய்ததாக சனுசி கூறினார்.

விசுவாச உறுதி மொழி தெரிவிக்கும் நிகழ்வை மாணவர்கள் ஏற்பாடு செய்யதனர். அந்த நிகழ்வில் விசுவாச உறுதிமொழி எடுக்கும் நிகழ்வு நடைபெற்றதுகூட தமக்கு தெரியாது என அவர் விவரித்தார். எதிர்க்கட்சிகள் இரட்டை வேடம் போடுவதாக அம்னோ உச்ச மன்ற உறுப்பினர் தெரிவித்த குற்றச்சாட்டிற்கு பதில் அளித்தபோது சனுசி இத்தகவலை வெளியிட்டார்.

 Tags
in varsity

involvement

of support

pledge

Sanusi denies

students


இந்திய பிரஜையை   கொலை செய்து   உடலை   புதைத்தனர்   4 பெண்கள் உட்பட  ஐவர் கைது

பெட்டாலிங் ஜெயா, பிப் 5 – இந்திய பிரஜை ஒருவரை கொலை செய்து அவரது உடலை பங்காளாவுக்கு பின்னால் புதைத்த சம்பவம் தொடர்பில் நான்கு பெண்கள் உட்பட ஐவர் கைது செய்யப்பட்டனர். கொலை செய்யப்பட்ட ஆடவரின் சடலம் தோண்டி எடுக்கப்பட்டதைத் தொடர்ந்து 25 வயதுக்கும் 35 வயதுக்கும் உட்பட்ட அவர்கள் அனைவரும் கைது செய்யப்பட்டதாக சுபாங் ஜெயா மாவட்ட போலீஸ்தலைவர் ஏ.சி.பி Wan Azlan Wan Mamat தெரிவித்தார். அவர்களில் இருவர் உள்நாட்டு பெண்கள், ஒருவர் இந்தோனேசிய பெண் மற்றறொருவர் இந்திய பெண்ணும் இந்திய பிரஜையான சந்தேக நபரும் அடங்குவர்.

சுபாங் ஜெயாவைச் சேர்ந்த முதியோர் இல்லத்தைச் சேர்ந்த தொழிலாளர்களான அவர்கள் அனைவரும் வியாழன் மற்றும் வெள்ளிக்கிழமையன்று சுபாங் ஜெயா வட்டடாரத்தில் கைது செய்யப்பட்டனர். இந்திய நாட்டைச் சேர்ந்த ஆடவரை தாம் கடந்த ஆண்டு மே மாதம் கொலை செய்து அவரது உடலை சுபாங் ஜெயாவிலுள்ள பங்களாவுக்கு பின்னால் புதைத்தாக இந்திய பிரஜை ஒருவர் கூறியதைத் தொடர்ந்து அவர்கள் அனைவரும் கைது செய்யப்பட்டனர். 25வயதுடைய ஆடவரின் கழுத்தை வெட்டியபின் அவரது உடலை பிளாஸ்டிக் பை ஒன்றில் சுற்றிய பின் சந்தேகப் பேர்வழி புதைத்துள்ளார். கொலையுண்ட ஆடவரின் மனைவிக்கும் சந்தேகப் பேர்வழிக்கும் ரகசிய தொடர்பு இருந்ததே அந்த கொலைக்கான நோக்கம் என ஏ.சி.பி வான் அஸ்லான் வான் மாமாட் கூறினார்.

 Tags
burial of corpses

Four women among

the five arrested in connection

with the case of murder


அமைச்சர்  சலாஹூடின்  மறைவு;  நாட்டிற்கு  பேரிழப்பு –  அன்வார் இரங்கல்

கோலாலம்பூர், ஜூலை 24 – உள்நாட்டு வாணிகம் மற்றும் வாழ்க்கைச் செலவீன அமைச்சர் சலாவுடின் ஆயுப் நேற்றிரவு 9.23 மணியளவில் அலோஸ்டாரில் உள்ள Sultanah Bahiyah மருத்துவமனையில் காலாமானார்.

61 வயதான சலாவுடின் ஆயுப் இறந்தது நாட்டிற்கு பேரிழப்பு பிரதமர் என டத்தோஸ்ரீ அன்வார் இப்ராஹிம் வெளியிட்டுள்ள இரங்கல் செய்தியில் தெரிவித்துள்ளார்.

சலாவுடின் ஆயுப் கடுமையாக வேலை செய்து வந்த அமைச்சர். அவரது மறைவு தனிப்பட்ட முறையில் தமக்கும் நட்டிற்கும் ஈடுசெய்ய முடியாத ஒன்றாக இருப்பதாக அன்வார் கூறினார்.

பல்வேறு போராட்டங்களில் மட்டுமின்றி தமது உயிர் பிரியும் கடைசி காலம் வரை சலாவுடின் ஆயுப் தம்முடன் இருந்தார் என்றும் அவர் நம்பிக்கையான, பொறுப்பான நபர் எனவும் அன்வார் புகழாரம் சூட்டினார்.

ஓய்வெடு நண்பா என்ற வாசகத்தோடு தமது இரங்கல் செய்தியில் அன்வார் இவ்வாறு குறிப்பிட்டுள்ளார்.

சலாவுடின் ஆயுப்பின் மறைவுக்கு அமைச்சரக உறுப்பினர்கள் உட்பட பல்வேறு தரப்பினரும் தங்களது ஆழ்ந்த அனுதாபத்தை தெரிவித்துள்ளனர்.

 Tags
for salahuddin al

Tributes pour in


புதிய முதலமைச்சருக்கு  ஆதரவு வழங்வீர் சுலைமான் அலி  அறைகூவல்

மலாக்கா , மார்ச் 31 – மலாக்காவின் புதிய முதலமைச்சருக்கு ஆதரவு வழங்கும்படி பதவி விலகிச் செல்லும் முதலமைச்சர் சுலைமான் அலி அறைகூவல் விடுத்தார். மலாக்கா மாநில அம்னோ தலைவரான Abdul Rauf Yusoh மலாக்காவின் புதிய முதலமைச்சர்க நியமிக்கப்படவிருக்கிறார். அதோடு இவ்வளவு நாட்களாக தமக் ஆதரவு வழங்கிய அனைவருக்கும் சுலைமான் தமது நன்றியை தெரிவித்துக்கொண்டார். நேற்று மலாக்கா கவர்னர் Ali Rustam மிடம் அவர் தமது விலகல் கடிதத்தை சமர்ப்பித்தார்

 Tags
CM backing

Give new melaka

Sulaiman

tells Melaka folk


தூங்க மறுத்த குழந்தையை கடித்து காயப்படுத்திய வேலைக்காரப்  பெண்ணுக்கு    6 மாதம் சிறை

சிங்கப்பூர், ஏப் 4 – தனது பராமரிப்பில் இருந்து வந்த இரட்டைக் குழந்தைகளில் ஒன்று தூங்க மறுத்ததைத் தொடர்ந்து அதனை கடித்து காயப்படுத்திய பணிப்பெண்ணுக்கு சிங்கப்பூர் நீதிமன்றம் ஆறு மாதம் சிறைத்தண்டனையை விதித்திருக்கிறது.

அந்த குழந்தையை அரை மணிநேரமாக தூங்க வைப்பதற்கு முயற்சித்தும் அக்குழந்தை தூங்கத் தவறியதால் ஆத்திரமடைந்த அந்த பணிப்பெண் குழந்தையின் இடது கையில் கடித்துள்ளார்.

இதனிடையே, குழந்தையின் கை வீங்கியிருப்பதை கண்ட அதன் தாயார் அது குறித்து வினவியபோது,முதலில் தமக்கு எதுவும் தெரியாது என்று கூறிய அந்த 33 வயது பணிப்பெண் பின்னர் தனது தவறை உணர்ந்து உண்மையை கூறி மன்னிப்பும் கேட்டுள்ளாராம்.

இச்சம்பவம் குறித்து போலீசில் புகார் செய்யப்பட்டதைத் தொடர்ந்து அந்த அப்ப்பெண்ணுக்கு 6 மாதம் சிறைத் தண்டனையை நீதிமன்றம் விதித்திருக்கிறது.

 Tags
and refuses

the baby

The maid bites

to sleep


எரியூட்டப்பட்ட சடலம் கண்டெடுப்பு ; வங்காளதேச ஆடவனுக்கு எதிராக கொலை குற்றச்சாட்டு

குவாலா கங்சார், செப்டம்பர் 19 – இரு வாரங்களுக்கு முன், சக நாட்டு நண்பரை கொலை செய்ததாக, வாழைத் தோட்டத்தில் வேலை செய்யும் வங்காளதேச தொழிலாளி ஒருவனுக்கு எதிராக, இன்று குவாலா கங்சார் மாஜிஸ்திரேட் நீதிமன்றத்தில் குற்றம்சாட்டப்பட்டது.

எனினும், 34 வயது முஹமட் மொகுல் ஹொசைன் எனும் அந்த ஆடவனிடமிருந்து வாக்குமூலம் எதுவும் பதிவுச் செய்யப்படவில்லை.

இம்மாதம் எட்டாம் தேதி, இரவு மணி ஏழுக்கும், எட்டுக்கும் இடைப்பட்ட நேரத்தில், லெங்கோங், பெகான் குவாக், ஜாலான் குவாக் எனுமிடத்தில், ஹோசன் மாட் மோனோவர் என்பவரை கொலை செய்ததாக அவன் மீது குற்றச்சாட்டப்பட்டது.

குற்றம் நிரூபிக்கப்பட்டால், மரண தண்டனை அல்லது 12 பிரம்படிகளுடன், 30 முதல் 40 ஆண்டுகள் வரையிலான சிறைத்தண்டனை விதிக்கப்படலாம்.

இவ்வழக்கு, அக்டோபர் 20-ஆம் தேதி மீண்டும் செவிமடுக்கப்படும்.

முன்னதாக, லொங்கோங், குவாக், கம்போங் பெங்காலான் இகான் பகுதியில், ஆடவர் ஒருவரின் எரியூட்டப்பட்ட சடலம் கண்டெடுக்கப்பட்டது தொடர்பில், ஊடகங்கள் செய்தி வெளியிட்டிருந்தது குறிப்பிடத்தக்கது.

 Tags
senegara

Warga Bangladesh didakwa bunuh rakan


பிடிபடாமல் இருக்க பயணியின் பையிலிருந்து திருடிய பணத்தை வாயில் போட்டு விழுங்கிய விமான நிலைய அதிகாரி; காணொளி வைரல்

மணிலா, செப்டம்பர் 23 – பயணி ஒருவர் சோதனைக்காக கொடுத்த கைப் பையிலிருந்து திருடிய 300 அமெரிக்க டாலர் அல்லது சுமார் ஆயிரத்து 406 ரிங்கிட் பணத்தைப், பணியில் இருந்த பெண் அதிகாரி ஒருவர் வாயில் போட்டு விழுங்க முயலும் காணொளி ஒன்று வைரலாகி, பெரும் கண்டனத்தைப் பெற்று வருகிறது.

விமான நிலையத்தில், உடல் சோதனையின் போது பயணி ஒருவர் தமது கைப் பையை அங்கிருந்த அந்த அதிகாரியிடம் தந்துள்ளார்.

அவரது பையிலிருந்து பணத்தைத் திருடிய சம்பந்தப்பட்ட அதிகாரி, அதனை வாயில் போட்டு தண்ணீர் குடித்து விழுங்க முயல்கிறார்.

எனினும், அந்த காட்சி அங்கிருந்த CCTV இரகசிய கண்காணிப்பு காமிரா வாயிலாக வைரலாகியுள்ளது.

அந்த அதிகாரிக்கு அங்கு பணியில் இருக்கும் மற்றொரு அதிகாரி தண்ணீர் கொடுத்து உதவும் காட்சிகளும் அந்த காணொளியில் இடம் பெற்றுள்ளது.

தனது கைப்பை திறந்திருப்பதைக் கண்டு புகார் செய்யும் சம்பந்தப்பட்ட பயணி, அதிகாரி பிடிபடாமல் இருக்க பதற்றத்துடன் திரும்பி தண்ணீர் குடிப்பதை வைத்து, அவர் தான் தனது பணத்தைத் திருடினார் என்பதை உணர்ந்து கொண்டதாக கூறப்படுகிறது.

 Tags
ditahan

duit

elak

telan


ஜாலான் பத்தாங் காலி     கெந்திங் சாலை      பழுதுபார்க்கும்       பணிகள்       அடுத்த ஆண்டு       பூர்த்தியாகும்

ஷா அலாம், ஏப் 18 – Jalan Batang Kali – Genting Highland ஸில் நிலச்சரிவு ஏறபட்ட குன்றுப் பகுதி மற்றும் சாலையை 20 மில்லியன் ரிங்கிட் செலவில் பழுதுபார்க்கும் பணிகள் அடுத்த ஆண்டு நடுப்பகுதில் முழுமையடையும் . சிலாங்கூர் ஆட்சிக்குழு உறுப்பினர் Izham Hashim இதனைத் தெரிவித்தார். சிலாங்கூர் பொதுப் பணித்துறையினால் நியமிக்கப்பட்டுள்ள குத்தகையாளர் அந்த சாலையை பழுதுபார்க்கும் பணியை மேற்கொண்டு வருவதாக அவர் கூறினார். அந்த சாலையை பயன்படுத்துவதற்கு இன்னும் 10 மாத காலம் பிடிக்கும் என Izham Hashim தெரிவித்தார்.

 Tags
Batang Kali

genting highlands

Jalan

next year

ready

will be


வானத்தில் இருந்து விழுந்த மர்ம மீனால் மின்சார விநியோகம் தடைபட்டதா?

வாஷிங்டன், ஆகஸ்ட்டு 18 – வானத்தில் இருந்து மர்மமான முறையில், மின்சார துணை மின்நிலையத்திலுள்ள, டிரான்ஸ்பார்மர் மீது விழுந்து மீனால் ஏற்பட்ட வெடிப்பால், நியூஜெர்சியில் சில மணி நேரத்திற்கு மின் விநியோகத் தடை ஏற்பட்டது.

அதனால், சுமார் ஈராயிரத்து 100 பேர் வசிக்கும் Sayreville பகுதி இருளில் மூழ்கிக் கிடந்ததாக, உள்நாட்டு ஊடகம் ஒன்று செய்தி வெளியிட்டுள்ளது.

எனினும், மீனை கொத்திக் கொண்டு பறந்து சென்ற பறவை அதனை தவறவிட்டதால், அது எதார்ச்சையாக டிரான்ஸ்பார்மர் மீது விழுந்து, அந்த வெடிப்பு ஏற்படிருக்கலாம் என அதிகாரிகள் நம்புகின்றனர்.

அச்சம்பவத்தை, Sayreville போலீசாரும் தங்கள் முகநூலில் பதிவிட்டுள்ளனர்.

 Tags
Ikan misteri

sebabkan gangguan bekalan elektrik


பகாங் பெளாங்காய் சட்டமன்ற இடைத் தேர்தல் ; தே .மு வேட்பாளராக அமிசார் தேர்வு

பெந்தோங் , செப் 21 – அக்டோபர் 7 ஆம் தேதி நடைபெறவிருக்கும் பகாங் மாநிலத்தின் பெளாங்காய் சட்டமன்ற தொகுதிக்கான இடைத் தேர்தலில் தேசிய முன்னணி வேட்பாளராக பெந்தோங் அம்னோவின் செயலவை உறுப்பினர் டத்தோ அமிசார் அபு ஆடாம் தேர்வு செய்யப்பட்டுள்ளார். பகாங் தேசிய முன்னணி தலைவர் டத்தோஸ்ரீ வான் ரோஸ்டி வான் இஸ்மாயில் நேற்றிரவு இதனை அறிவித்தார். இந்த நிகழ்வில் அம்னோ உச்சமன்ற உறுப்பினர் அஹ்மாட் மஸ்லான், PBRS கட்சியின் தலைவ டத்தோ ஆர்தூர் ஜோசப் , ம.இ.காவின் உதவித் தலைவர் டத்தோ M. அசோஜன், ம.சீ.ச துணைத்தலைவர் டத்தோ டாக்டர் மா ஹாங் சூன் ஆகியோரும் கலந்துகொண்டனர்.

அம்னோவின் தலைவர் டத்தோஸ்ரீ டாக்டர் அகமட் ஸாஹிட் ஹமிடியுடன் விவாதிக்கப்பட்டு இணக்கம் காணப்பட்ட பின்னர் 50 வயதுடைய அமிசார் தேசிய முன்னணி வேட்பாளராக தேர்ந்தெடுக்கப்பட்டார் என வான் ரோஸ்டி தெரிவித்தார். பெளாங்காயில் 3,040 அம்னோ உறுப்பினர்கள் இருப்பதால் அவர்கள் அனைவரும் தேசிய முன்னணி வெற்றிக்காக பாடுபடுவார்கள் என அவர் நம்பிக்கை தெரிவித்தார்.

 Tags
Amizar Abu Adam

diumum calon BN

PRK DUN Pelangai


பெண்ணின் காரை நிறுத்தி அவேரை தாக்கிய ஆடவர் கைது

கோலாலம்பூர், ஜூன் 7 – கேமரன் மலையிலிந்து பேராவின் தாப்பாவுக்கு காரில் சென்று கொண்டிருந்த பெண் வாகன ஓட்டுனரை தாக்கும் ஆடவர் குறித்த காணொளி வைரலானதை தொடர்ந்து அந்த ஆடவரை போலீசார் கைது செய்தனர். இதற்கு முன் தாம் ஓட்டிச் சென்ற புரோட்டோன் Pesona காரிலிருந்து இறங்கிய சிவப்பு ஆடை அணிந்திருந்த அந்த ஆடவர் ஒருவர் பின்னால் வந்து கொண்டிருந்த காரை நிறுத்தி அதன் ஜன்னல் கண்ணாடியை தட்டி அக்கார் ஓட்டுனரான ஒரு பெண்ணை திட்டியதோடு அவரது தலையில் தாக்கும் 59 வினாடிகளைக் கொண்ட காணொளி சமூக வலைத்தளத்தில் வைரலாகியது. மாலை மணி 5.30 மணியளவில் நிகழ்ந்த அந்த சம்பவத்தின்போது 24 வயதுடைய அந்த பெண்ணுக்கு எதிராக அந்த ஆடவர் தடித்த வார்த்தைகளையும் பயன்படுத்தியுள்ளார். நேற்று மாலை கைது செய்யப்பட்ட அந்த ஆடவர் மேல் நடவடிக்கைக்காக தாப்பா போலீஸ் நிலையத்திற்கு கொண்டுச் செல்லப்பட்டதை பேரா போலீஸ் தலைவர் டத்தோ Mohamad Yusri Hassan Basri உறுதிப்படுத்தினார்.

 Tags
by the police

driver was arrested

head of the female

The man

who hit the


விதிமுறை மீறல் ; PSG அணியில் இருந்து மெஸ்ஸி இடைநீக்கமா?

கிளப் விதிமுறைகளை மீறி சவூதி அரேபியாவுக்கு பயணம் மேற்கொண்ட, லியோனல் மெஸ்ஸியை, PSG அணி இடைநீக்கம் செய்துள்ளதாக கூறப்படுகிறது.

அதனை தொடர்ந்து, PSG அணியில், அந்த நட்சத்திர ஆட்டக்காரரின் எதிர்காலம் கேள்விக்குரியாகியுள்ளது.

இரு வாரங்களுக்கு அவர் இடைநீக்கம் செய்யப்பட்டுள்ளதாக, பிரான்ஸ் ஊடகம் ஒன்று செய்தி வெளியிட்டுள்ளது.

அந்த இடைநீக்கம் அமலில் இருக்கும் காலகட்டத்தில், மெஸ்ஸியால் பயிற்சியில் ஈடுபடவோ, விளையாடவோ முடியாது. அதே சமயம், அவருக்கு சம்பளமும் வழங்கப்படாது என கூறப்படுகிறது.

சுற்றுலா தூதர் என்ற அடிப்படையில், வர்த்தக நோக்கத்திற்காக சவூதி அரேபியாவுக்கு பயணமான மெஸ்ஸியால், கடந்த திங்கட்கிழமை நடைபெற்ற PSG அணியின் பயிற்சியில் கலந்து கொள்ள முடியாமல் போனது குறிப்பிடத்தக்கது.

 Tags
breaking

by PSG

club rules

Messi

Suspended


பாஸ்  கட்சிக்கு எதிராக  ரபிசி   போலீசில்  புகார் செய்வார்

கோலாலம்பூர், ஆக 28 – சீனப் பிரஜைகள் 54,000 பேருக்கு மலேசிய குடியுரிமை வழங்கப்படவிருப்பதாக சமூக வலைத்தளத்தில் பாஸ் கூறிக்கொண்டது தொடர்பில் அக்கட்சிக்கு எதிராக தாம் போலீசில் புகார் செய்யவிருப்பதாக பொருளாதார அமைச்சர் ரபிசி ரம்லி தெரிவித்திருக்கிறார். இது முழுக்க முழுக்க பொய்யான தகவல் என்பதோடு குற்றவியல் அவதூறு அம்சத்தை கொண்டதாக இருக்கிறது. இது குறித்து உள்துறை அமைச்சர் டத்தோஸ்ரீ பைபுடின் நசுட்டியோன் இஸ்மாயிலுடன் தாம் சந்திக்கவிருப்பதாகவும் அப்போதுதான் சம்பந்தப்பட்டவர்ளுக்கு எதிராக போலீசில் புகார் செய்ய முடியும் என ரபிசி ரம்லி கூறினார். இதுபோன்ற வதந்தியை பரப்பிய பாஸ் கட்சி அதற்கான பொறுப்பை ஏற்க வேண்டும் என தமது டுவிட்டரில் ரபிசி பதிவிட்டுள்ளார்.

 Tags
000 Chinese nationals receiving citizenship

over PAS' claim that 54

Rafizi to make police report


இஸ்ரேலில் சிக்கிக் கொண்ட 230 இந்தியர்கள் சிறப்பு மீட்புத் திட்டத்தில் புதுடில்லி வந்தடைந்தனர்

புதுடில்லி, அக் 13 – இஸ்ரேலுக்கு எதிராக ஹமாஸ் தரப்பினர் நடத்திய தாக்குதலைத் தொடர்ந்து தற்போது ஏற்பட்டுள்ள நெருக்கடியில் டெல் அவிவ்வில் சிக்கிக் கொண்டவர்களில் 230 இந்தியர்கள் இன்று காலையில் சிறப்பு விமானத்தின் மூலம் புதுடில்லி வந்தடைந்தனர். ஆபரேஷன் அஜய் (Operation Ajay) திட்டத்தின் சிறப்பு விமானத்தின் மூலம் அந்த 230 இந்தியர்கள் நாடு திரும்பியுள்ளனர். இஸ்ரேல் நிலைமை குறித்து அரசாங்கம் கவலை அடைந்துள்ளதால் அங்கு சிக்கிக்கொண்ட இந்தியர்களை தாயகம் கொண்டு வருவதற்கு ஆபரேஷன் அஜய் திட்டம் மேற்கொள்ளப்பட்டதாக இந்திய வெளியுறவு அமைச்சர் எஸ். ஜெய்சங்கர் தெரிவித்தார்.

இஸ்ரேலில் உள்ள இந்தியர்களின் நிலை குறித்து டெல் அவிவ் மற்றும் ரமல்லாவிலுள்ள எங்களது தூதரக அதிகாரிகளுடன் தொடர்ந்து தொடர்பு கொண்டு வருகிறோம்.இது மட்டுமின்றி ஜோர்டான், சிரியா மற்றும் எகிப்திலும் உள்ள இந்திய தூதரக அதிகாரிகடமும் தொடர்ந்து தொடர்புகொண்டு வருகிறோம் என வெளியுறவு அமைச்சின் பேச்சாளர் அரின்டாம் பாக்சி தெரிவித்தார்.

 Tags
First flight

from Israel

to land today

under Operation Ajay

with 230 Indians


சிற்றுண்டி நிலையங்களில் உணவுப் பொருட்களின் விலைகளை பள்ளி நிர்வாகம் உறுதிப்படுத்த வேண்டும்

கோலாலம்பூர். மார்ச் 16 – பள்ளி சிற்றுண்டி நிலையங்களில் உணவுப் பொருட்களின் விலைகள் நியாயமாக இருப்பதை பள்ளி நிர்வாகங்கள் உறுதிப்படுத்த வேண்டும் என கல்வியமைச்சு நினைவுறுத்தியுள்ளது. அதோடு சிற்றுண்டி நிலையங்களின் உணவுப் பொருட்களிள் எந்தவொரு விலை மாற்றமும் முன்கூட்டியே பள்ளி நிர்வாகம் மற்றும் சிற்றுண்டி நடத்துனர்களிடம் பேச்சு நடத்த வேண்டும் என கல்வி அமைச்சர்

Fadhlina sidek நாடாளுமன்றத்தில் தெரிவித்தார். பள்ளிகளில் விற்கப்படும் உணவுகள் எப்போதும் தூய்மையானதாகவும் தரமானதாகவும் மற்றும் சத்துணவை கொண்டாக இருக்க வேண்டும் என்பதையும் கல்வி அமைச்சு எப்போதும் வலியுறுத்தி வருவதாக அவர் கூறினார்.

 Tags
make sure that

need to

of canteen food is

Reasonable

School administrators

The price


28 லட்சம்  தடுப்பூசிகள்  பிப்ரவரி  28-ஆம் தேதியோடு  காலாவதியானது !

கோலாலம்பூர், மார்ச் 21 – சுகாதார அமைச்சு மற்றும் கோவிட் தடுப்பூசி மருந்து கிடங்கு வசதிகளில் கையிருப்பில் வைக்கப்பட்டிருந்த குறைந்தது 28 லட்சம் தடுப்பூசிகளுக்கான மருந்துகள் பிப்ரவரி 28-ஆம் தேதியோடு காலாவதியாகிவிட்டதாக சுகாதார அமைச்சர் டாக்டர் Zaliha Mustafa நாடாளுமன்றத்தில் தெரிவித்துள்ளார்.

அரசாங்கம் பெறப்பட்ட மொத்த தடுப்பூசி மருந்துகளில் 3.27 விழுக்காடு காலாவதியாகிவிட்டதாக தைப்பிங் பக்காத்தான் ஹராப்பான் நாடாளுமன்ற உறுப்பினர் Wong Kah Woh எழுப்பிய கேள்விக்கு எழுத்துப்பூர்வமாக வழங்கிய பதிலில் Zaliha இத்தகவலை வெளியிட்டார்.

அதே வேளையில் தடுப்பூசி உற்பத்தியாளர்களின் அம்பலப்படுத்தப்படாத ரகசிய தகவல் உடன்பாட்டிற்கு ஏற்ப குறிப்பிடத்தக்க விவரங்களை அரசாங்கம் வெளியிடமுடியாது என்றும் அவர் கூறினார். தடுப்பூசி மருந்துகளின் விலைகளும் இவற்றில் அடங்கும் என Zaliha விவரித்தார்.

 Tags
expired on Feb 28

Nearly 2.8mil

says Zaliha

vaccine doses


7 மில்லியன் ரிங்கிட் மதிப்பிலான வரி செலுத்தப்படாத சிகரெட்டுகள் &  மதுபானங்கள்  பறிமுதல் : 5 பேர் கைது

சிரம்பான், ஜூன் 14 – நேற்று முன்தினம் அதிகாலையில், குவாலா பிளா,பாரீட் திங்கி எனும் தொழிற்சாலை பகுதியில் போலீஸ் நடத்திய சோதனை நடவடிக்கையில், வரி செலுத்தப்படாத 7 மில்லியன் ரிங்கிட் மதிப்பிலான சிகரெட்டுகள் மற்றும் மதுபானங்கள் கைப்பற்றப்பட்டன.

அக்குற்றத்தில் ஈடுபட்டிருந்ததாக நம்பப்படும் 5 உள்நாட்டு ஆடவர்களை போலீஸ் கைது செய்துள்ளதாக, நெகிரி செம்பிலான் காவல் துறை அதிகாரி, Datuk Ahmad Dzaffir Mohd தெரிவித்துள்ளார்.

மொத்தம் 1075 சிகிரெட் பாக்கெட்கள், 57 சாக்குகளில் kretek சிகிரெட்கள் , 3192 மதுபான டின்கள் மற்றும் 278 மதுபான பாட்டில்களும் பறிமுதல் செய்யப்பட்டுள்ளது.

சந்தேக நபர் கடத்தலுக்கு பயன்படுத்தியதாக நம்பப்படும் கார், வேன், பல்நோக்கு வாகனம் (எம்பிவி) மற்றும் லாரி ஆகிய வாகனங்களையும் போலீஸ் கைப்பற்றியுள்ளது.

சந்தேகத்தின் பேரில் கைது செய்யப்படட ஐவரும் 7 நாட்களுக்கு தடுப்பு காவலில்

வைக்கப்படுவார்கள்.

 Tags
bernilai RM7 juta

minuman keras

polis

rampas

rokok

tanpa cukai


மருத்துவ பட்டப்படிப்பை தொடர மடிப்பிச்சை ஏந்திய மாணவிக்கு கைகொடுத்தது எம்ஐஇடி: டான்ஸ்ரீ விக்னேஸ்வரன்

கிள்ளான் – மருத்துவ பட்டப்படிப்பை தொடர மடிப்பிச்சை ஏந்திய மாணவிக்கு எம்ஐஇடி கைகொடுத்துள்ளது என்று மஇகா தலைவர் டான்ஸ்ரீ விக்னேஸ்வரன் கூறினார்.

மாணவி பூஜா தர்ஷினி கார்த்திகேயன் தனியார் பல்கலைக்கழகத்தில் மருத்துவதுறையில் கல்வி பயின்று வந்தார்.

பெற்றோர் இல்லாத நிலையில் இம்மாணவி உடல் ரீதியிலும் பாதிப்புகளை கொண்டிருக்கிறார்.

இருந்தாலும் பட்டப்படிப்பை முடிக்க வேண்டும் என்பதற்காக கடுமையாக போராடினர்.

ஒருக் கட்டத்தில் கிள்ளான் பெருமாள் ஆலயத்தில் கல்விக்காக இம்மாணவி படிப்பிச்சை ஏந்தியுள்ளார்.

ஆலயத்தின் முன் இப்படி செய்யக் கூட்டாது என்று கூறிய ஆலய நிர்வாகம் மாணவிக்கு நிதியுதவியையும் செய்துள்ளது.

ஆனால் பணம் போதாத பட்சத்தில் அவர் மீண்டும் மடிப் பிச்சை ஏந்தியுள்ளார்.

உடனே ஆலய நிர்வாகம் எனக்கு தொடர்பு கொண்டு அம்மாணவிக்கு உதவுமாறு கேட்டுக் கொண்டது.

அதன் அடிப்படையில் அம்மாணவியின் கல்வி செலவை மஇகா ஏற்றுக் கொண்டுள்ளது.

முதல் கட்டமாக RM98,950 ரிங்கிட்டுக்கான காசோலையும் அம்மாணவியிடம் ஒப்படைக்கப்பட்டது.

எம்ஐஇடி வாயிலாக இந்நிதி மாணவிக்கு தொடர்ந்து வழங்கப்படும்.

இந்நிதியை பெறும் மாணவி முறையாக கல்வி பயின்று வாழ்க்கையில் வெற்றி பெறுவார் என்ற நம்பிக்கை எனக்கு உண்டு என்று டான்ஸ்ரீ விக்னேஸ்வரன் கூறினார்.

 Tags
a medical degree

carrying a lapel to pursue

Contributed by MEET: Tan sree Vigneswaran

For a student


அமெரிக்கா நடத்திய வான்வழி தாக்குதலில் ஐ.எஸ் முக்கிய தலைவர் பலி

வாஷிங்டன் ஜூலை 10 – சிரியாவில் ஆளில்லா விமானங்கள் மூலம் நடத்திய வான்வழி தாக்குதலில் ஐ.எஸ் பயங்கரவாத அமைப்பின் முக்கிய தலைவா் உசாமா அல்-முகாஜிா் (Usamah al-Muhajir) கொல்லப்பட்டதாக அமெரிக்க ராணுவம் தெரிவித்துள்ளது.

அமெரிக்க மத்திய படை வெளியிடப்பட்ட செய்தி குறிப்பில் “அல்-முகாஜிரை தேடி MQ-9 ஆளில்லா விமானங்கள் கடந்த வெள்ளிக்கிழமை சிரியா வானில் வட்டமிட்டன. அப்போது நடத்தப்பட்ட தாக்குதலில் அவா் கொல்லப்பட்டாா். இதில் பொதுமக்கள் யாரும் உயிரிழக்கவில்லை” என தெரிவிக்கப்பட்டுள்ளது.

சிரியா பிராந்தியத்தில் ஐ.எஸ் பயங்கரவாத அமைப்பை தோற்கடிக்க அமெரிக்கா உறுதியாக இருக்கிறது என்பதை இந்த தாக்குதல் மூலம் மீண்டும் தெளிவுபடுத்தியுள்ளோம் என அமெரிக்க படை தெரிவித்துள்ளது.

2019இல் ஐ.எஸ் தனது கடைசி பகுதியை இழந்த பின்னர், துருக்கி ஆதரவு கிளர்ச்சியாளர் கட்டுப்பாட்டின் கீழ் உள்ள பகுதிகளில் தஞ்சம் புகுந்த தலைவர்களை அமெரிக்கப்படை கொன்றது குறிப்பிடத்தக்கது.

 Tags
Islamic State leader

killed

Syria

US

Usamah al-Muhajir


இம்ரான் கானை கைது செய்யும் முயற்சியின் போது கலவரம் வெடித்தது

லாகூர், மார்ச் 15 – பாகிஸ்தானின் முக்கிய எதிர்கட்சி தலைவர் இம்ரான் கானை கைது செய்யும் முயற்சியின்போது, போலீஸ்காரர்களுக்கும், இம்ரான் கானின் ஆதரவாளர்களுக்கும் இடையில் கலவரம் மூண்டது.

லாகூரில் (Lahore ) , இரவு நேரத்தில் , இம்ரான் கானின் வீட்டு வளாகத்திற்கு முன் இந்த பதற்ற நிலை உருவாகியது. தங்களின் மீது கற்களையும், கட்டைகளையும் தூக்கி வீசிய ஆர்ப்பாட்டக்காரர்களை களையச் செய்ய, போலீசார் கண்ணீர் புகை குண்டுகளை வீசினர்.

இதனிடையே, 70 வயதாகும் இம்ரான் கான் ,வரும் மார்ச் 18-ஆம் தேதி நீதிமன்றத்தில் ஆஜராகும்படி தமக்கு நீதிமன்ற ஆணை பிறப்பிக்கப்பட்டிருக்கும் நிலையில், முன்கூட்டியே போலீசார் தம்மை கைது செய்ய முயற்சிப்பது ஏன் என கேள்வி எழுப்பினார்.

 Tags
attempt amid

decries arrest

Imran Khan

violence in Pakistan


சிலாங்கூரில்  புக்கிட் மெலாவாத்தியில்  தீபன் சுப்ரமணியம்  செந்தோசாவில்  குணராஜ்  உட்பட  20 தொகுதிகளில்   பி.கே.ஆர் போட்டி

கோலாலம்பூர், ஜூலை 23 – சிலாங்கூர் சட்மன்ற தேர்தலில் பி.கே.ஆர் கட்சியின் சார்பில் இரண்டு இந்திய வேட்பாளர்கள் உட்பட 20 வேட்பாளர்கள் களம் இறக்கப்பட்டுள்ளனர். ஆகஸ்டு மாதம் 12 ஆம் தேதி நடைபெறவிருக்கும் சிலாங்கூர் சட்டமன்ற தேர்தலில் செந்தோசா தொகுதியை தற்காத்துக் கொள்வதற்காக குணராஜ் ஜோர்ஜ் போட்டியிடுகிறார். கடந்த பொதுத் தேர்தலில் ம.இ.கா வேட்பாளரான தேசிய முன்னணியைச் சேர்ந்த ஆர்.எஸ் மணியத்தை வீழ்த்தி குணராஜ் வெற்றி பெற்றார். இம்முறை தேசிய முன்னணி பக்காத்தான் ஹராப்பான் கூட்டணியில் இடம்பெற்றுள்ளதால் மாநில தேர்தலில் ம.இ.கா போட்டியிடவில்லை. செந்தோசா தொகுதியில் பெரிக்காத்தான் நேசனல் வேட்பாளரை நிறுத்தினாலும் அந்த தொகுதியை தற்காத்துக்கொள்ள முடியும் என பி.கே.ஆர் நம்புகிறது.

இதனிடையே கோலாசிலாங்கூர் பி.கே.ஆர் தொகுதித் தலைவரான தீபன் சுப்ரமணியம் புக்கிட் மெலாவாத்தி தொகுதியில் போட்டியிடுவார் என நேற்றிரவு பி.கே.ஆர் தலைவர் டத்தோஸ்ரீ அன்வார் அறிவித்தார். இதற்கு முன் சித்தம் எனப்படும் சிலாங்கூர் தொழிலியல் ஆர்வலர் மையத்தின் ஒருங்கிணைப்பாளராக இருந்த தீபன் சில மாதங்களுக்கு முன் பி.கே.ஆர் துணைத்தலைவர் ரபிசி ரம்லியின் உதவியாளராக நியமிக்கப்பட்டார். ஷா அலாம் MBSA வளாகத்தில் நடைபெற்ற வேட்பாளர் அறிமுக நிகழ்ச்சியில் சிலாங்கூரில் போட்டியிடும் 20 பி.கே.ஆர் வேட்பாளர்களின் பெயர் பட்டியலை அன்வார் அறிவித்தார். சிலாங்கூர் மந்திரிபுசார் அமினுடின் ஷாரி தமது Sungai Tua தொகுதியை தற்காத்துக் கொள்வதற்கு மீண்டும் அங்கு போட்டியிடுவார் என்றும் அன்வார் கூறினார்.

 Tags
: MB pertahan

DUN Sungai Tua

PRN Selangor


பல்கலைக்கழக தங்கும் விடுதியிலிருந்து  மாணவர்  கீழே விழுந்தார்

பாடாங் பெசார், மே 2 – பெர்லீஸ் மாநிலத்திலுள்ள உயர்க் கல்வி நிலையத்தைச் சேர்ந்த மாணவர் ஒருவபர் அந்த பல்கலைக்கழகத்தின் மாணவர் தங்கும் விடுதியின் ஆறாவது மாடியிலிருந்து கீழே விழுந்ததாக நம்பப்படுகிறது. அந்த மாணவர் நேற்று மதியம் இரத்த வெள்ளத்தில் விழுந்த கிடந்ததாக பாடாங் பெசார் மாவட்ட போலீஸ் தலைவர் துணை கமிஷனர் Mohd Sukri தெரிவித்தார். 24 வயதுடைய அந்த மாணவர் உள்நாட்டைச் சேர்ந்தவர் என்பதோடு சம்பவம் நிகழ்ந்த இடத்திற்கு சென்ற போலீசார் மலேசிய பொது தற்காப்பு படையின் ஆம்புலன்ஸ் மூலம் அந்த மாணவரை மருத்துவமனைக்கு கொண்டுச் சென்றதாக Mohd Sukri தெரிவித்தார். இச்சம்பவம் தொடர்பில் போலீசார் விசாரணை மேற்கொண்டு வருவதாகவும் அவர் கூறினார்.

 Tags
A male student

covered

dormitory

from the sixth floor

in blood fell

of the university


வழக்கை   மீட்டுக்கொள்ளும்படி    ஸாஹிட் கேட்டதில்லை –  அன்வார்

கோலாலம்பூர், பிப் 14 – நீதிமன்றத்தில் தாம் எதிர்நோக்கியிருக்கும் லஞ்ச குற்றச்சாட்டில் தலையிடும்படி துணைப்பிரதமர் ஸாஹிட் ஹமிடி தம்மிடம் இதுவரை கேட்டதில்லையென பிரதமர் டத்தோஸ்ரீ அன்வார் இப்ராஹிம் தெரிவித்தார். தாம் எதிர்நோக்கியிருக்கும் வழக்கு விசாரணையை நீதிமன்ற நடைமுறை மூலம் தீர்வு காண்பதில் ஸாஹிட் கவனம் செலுத்திவருகிறார். அதே வேளையில் அரசாங்கம் நியாயமான செயல்படும். நீதிமன்ற நடைமுறை தொடர்ந்து செயல்படுவதற்கு நாம் அனுமதிக்கிறோம் என தாய்லாந்து பத்திரிகைக்கு வழங்கிய பேட்டியில் அன்வார் தெரிவித்தார். லஞ்ச ஊழல் குறித்து பேசுபவர்கள் அதற்கேற்றபடி நியாயமாக நடந்துகொள்ள வேண்டும். எதிர்க்கட்சியாக இருக்கும்போது லஞ்ச ஊழல் குறித்து அதிகமாக பேசுகின்றனர். ஆனால் பதவியில் இருந்தபோது மருமகன் மற்றும் வேண்டியவருக்கு 100 மில்லியன் குத்தகையை வழங்குகின்றனர் என அன்வார் தெரிவித்தார்.

 Tags
anwar

to drop the case

Zahid never asked me


குவாலா லங்காட்  நகராண்மைக் கழகம் அடைத்து வைத்த 97 நாய்கள் காப்பாற்றப்பட்டன

கோலாலம்பூர், ஜன 13 – குவாலா லங்காட் நகராண்மைக் கழகத்தால் பிடித்து அடைத்து வைக்கப்பட்டிருந்த நாய்கள் மோசமான நிலையில் இருந்த புகைப்படங்களும் , காணொளிகளும் வெளியாகி வைரலானதைத் தொடர்ந்து, அங்கிருந்த 97 நாய்கள் காப்பாற்றப்பட்டன.

Fauziah Paws Care அமைப்பைச் சேர்ந்தவர்கள், தனிநபர்களுடன் சேர்ந்து , மிகவும் பரிதாபமான நிலையில் இருந்த அந்த நாய்களைக் காப்பாற்றி ஜோகூரிலுள்ள ஆலய அடைக்கலப் பகுதிக்கு அனுப்பி வைத்துள்ளனர்.

அந்த நாய்களைக் காப்பாற்றும் நடவடிக்கையில், நாய்களை மீட்பதற்காக விதிக்கப்படும் கட்டணத்திற்கு , நகராண்மைக் கழகம் விலக்கு அளித்தததாக Fauziah Paws Care அமைப்பைச் சேர்ந்த Siti Fauziah Abdul Jabbar தெரிவித்தார்.

 Tags
97 dogs

MPKL pound

rescued


கிளேன்மேரி தமிழ்ப்பள்ளி பெற்றோர் ஆசிரியர் சங்கத்தின் ஏற்பாட்டில் பெட்டாலிங் பெர்டானா மாவட்ட தமிழ்ப்பள்ளிகளுக்கான திருவள்ளுவர் சுழற்கிண்ண காற்பந்து போட்டி – விவேகானந்தா  தமிழ்ப் பள்ளி வாகை சூடியது

ஷா அலாம் , அக் 3 – கிளேன்மேரி தமிழ்ப்பள்ளியின் பெற்றோர் ஆசிரியர் சங்கத்தின் ஏற்பாட்டில் பெட்டாலிங் பெர்டானா மாவட்ட தமிழ்ப்பள்ளிகளுக்கான திருவள்ளுவர் சுழற்கிண்ண காற்பந்து போட்டியில் பெட்டாலிங் ஜெயா விவேகானந்தா தமிழ்ப்பள்ளி வெற்றி பெற்றது. இரண்டாவது இடத்தை கிளேன்மேரி தமிழ்ப் பள்ளியும் மூன்றாவது இடத்தை சுங்கை ரெங்கம் தமிழ்ப்பள்ளியும் நான்காவது இடத்தை துன் சம்பந்தன் தமிழ்ப் பள்ளியும் பெற்றன. பெட்டாலிங் பெர்டானா மாவட்டத்திலுள்ள 12 தமிழ்ப்பள்ளிகளிலும சிறப்பு அழைப்பாளராக பெட்டாலிங் ஜெயா விவேகானந்தா தமிழ்ப்பள்ளியும் இப்போட்டியில் கலந்துகொண்டன. மீபா எனப்படும் மலேசிய இந்தியர் காற்பந்து சங்கத்தின் துணைத் தலைவர் ஏ.எஸ்.பி ராஜன் இப்போட்டியை தொடக்கி வைத்தார்.

இந்த போட்டியை சிறப்பாக ஏற்பாடு செய்த பெற்றொர் ஆசிரியர் சங்கம் மற்றும் பள்ளியின் அனைத்து ஆசிரியர்களும் கிளேன்மேரி தமிழ்ப்பள்ளி தலைமையாசிரியை மா. தமிழ்ச்செல்வி தமது நன்றியை தெரிவித்துக் கொண்டார். வள்ளுவர் பெருந்தகை திருக்குறளில் விளையாட்டுத்துறை குறித்து எதனையும் குறிப்பிடாவிட்டாலும் 611 ஆவது குறளில் “அருமை உடைத்தென்று அசவாமை வேண்டும் பெருமை முயற்சி தரும்” என்று எழுதியதன் மூலம் விளையாட்டாளர்களுக்கு இருக்க வேண்டிய முயற்சியை உணர்த்தப்பட்டுள்ளது என்றார். விளையாட்டுத் துறையில் நம்மால் முடியுமா என்ற மனத்தளர்ச்சி அடையாமல் , முடியும் என்ற நம்பிக்கையுடன் முயற்சி செய்தால் வெற்றியின் உச்சத்தை தொட முடியும். அதுவே பெரிய வலிமையாக அமையும் . அந்த அடிப்படையில் நம் நாட்டில் ஸ்பைடர்மேன் கோல்கீப்பர் ஆறுமுகம், போன்ற பல விளையாட்டாளர்கள் முத்திரை படைப்பதற்கு விளையாட்டுத்துறையும் அவர்கள் மேற்கொண்ட முயற்சியும் முக்கிய பங்காற்றியுள்ளதை என்பதை மாணவர்கள் கவனத்தில் எடுததுக்கொள்ள வேண்டும் என தமிழ்ச்செல்வி கேட்டுக்கொண்டார்.

இந்த காற்பந்து போட்டியில் முதல் நான்கு இடங்களை பெற்ற அணிகளுக்கு சவால் கிண்ணம், பதக்கங்கள் வழங்கப்பட்டது. போட்டியில் கலந்துகொண்ட அனைத்து மாணவர்களுக்கும் பதக்கங்கள் மற்றும் சான்றிதழும் வழங்கப்பட்டன. மொத்தம் 180 மாணவர்கள் பங்கேற்ற இந்த நிகழ்வில் தமிழ்ப்பள்ளிகளின் தேசிய மற்றும் சிலாங்கூர் தலைமையாசிரியர் மன்ற தலைவர் S.S. பாண்டியன் ,பாலர் பள்ளி மற்றும் தமிழ்ப்பள்ளிகளின் உதவி இயக்குனர் மணிசேகர், பெட்டாலிங் மாவட்ட தலைமையாசிரியர் மன்ற தலைவர் S. கோவிந்தசாமி , பெற்றோர் ஆசிரியர் சங்கத் தலைவர் குருபதம், பள்ளி மேலாளர் வாரிய தலைவர் ராஜன் மற்றும் சுற்று வட்டார பிரமுகர்களும் கலந்துகொண்டனர். இனி ஒவ்வொரு ஆண்டும் செப்டம்பர் மாதம் கிளேன்மேரி தமிழ்ப்பள்ளியில் திருவள்ளுவர் சுழற்கிண்ண காற்பந்து போட்டி நடைபெறும் என பெற்றோர் ஆசிரியர் சங்க தலைவர் குருபதம் தமதுரையில் தெரிவித்துக்கொண்டார்.

 Tags
thiruvalluvar champion sularkinnam

Thiruvalluvar Champion Sularkinnam 2023


சாலையை கடக்க முயன்ற எருமை மாட்டை மோதி, மோட்டார் சைக்கிளோட்டி பலி

மலாக்கா, அலோர் காஜாவில், சாலையை கடக்க முயன்ற எருமை மாட்டை மோதிய மோட்டார் சைக்கிளோட்டி ஒருவர் சம்பவ இடத்திலேயே உயிரிழந்தார்.

நள்ளிரவு மணி 12.05 வாக்கில் நிகழ்ந்த அவ்விபத்தில், 36 வயது சசாலி முஹமட் உயிரிழந்ததை, அலோர் காஜா OCPD சுப்ரிடெண்டன் அர்சாட் அபு உறுதிப்படுத்தினார்.

சம்பந்தப்பட்ட ஆடவர் தனது நண்பரை சந்தித்து விட்டு வீடு திருப்பிக் கொண்டிருந்த போது அவ்விபத்து நிகழ்ந்ததாக கூறப்படுகிறது.

 Tags
after ramming buffalo

in Alor Gajah

Motorcyclist died


பாலியல் தொல்லை கொடுத்த டியூஷன் ஆசிரியர்; கொலை செய்த 14 வயது சிறுவன்

டெல்லி, செப் 4 – தமக்கு பாலியல் துன்புறுத்தல் கொடுத்து வந்த டியூஷன் ஆசிரியரை கொலை செய்த 14 வயது சிறுவனை டில்லி போலிசார் கைது செய்துள்ளனர்.

28 வயது அந்த டியூஷன் ஆசிரியர் தமக்கு பாலியல் தொல்லை கொடுத்ததை வீடியோ பதிவு செய்ததோடு தமது இச்சைக்கு இணங்காவிட்டால் அந்த காணொளியை சமூக ஊடகங்களில் அம்பலப்படுத்தி விடுவேன் என பயமுறுத்தியதாகவும் தெரிய வந்துள்ளது.

துன்புறுத்தல் தாங்காமல் பழி தீர்க்கும் வகையில் காகிதம் வெட்டும் கூர்மையான கத்தியைக் கொண்டு அச்சிறுவன் கழுத்தை அறுத்துவிட்டதாக சம்பவ இடத்திற்கு வந்த போலிசார் தெரிவித்தனர். ஜமியா நகர் எனும் இடத்தில் உள்ள டியூஷன் ஆசிரியர் வீட்டிலேயே அக்கொலை நடந்துள்ளது.

அவர் ஓரின சேர்க்கையில் ஈடுபடும் நபர் என்று முதல் கட்ட விசாரணையில் கண்டுபிடிக்கப்பட்டுள்ளதோடு அந்த சிறுவனை வீட்டிற்கு ஆகஸ்ட் 30 மதியம் தொலைபேசியில் அழைத்து வரச் சொன்ன போது தான் அந்த அசம்பாவிதம் நடந்துள்ளதாக போலிஸ் தரப்புக் கூறியது. கொலை குற்றத்திற்காக அந்த சிறுவனை தற்போது போலிசார் கைது செய்து விசாரித்து வருகின்றனர்.

 Tags
14 Murders His Tutor Who Sexually Abused Him

Delhi Boy


ஜப்பான்  விண்வெளி நிறுவனத்தின்  ராக்கெட்  இயந்திரம்  வெடித்தது

தோக்யோ, ஜூலை 14 – ஜப்பான் விண்வெளி நிறுவனத்தின் ராக்கெட் இயந்திரம் பரிசோதனையின்போது வெடித்தது. எனினும் அந்த சம்பவத்தில் எவரும் காயம் அடையவில்லையென ஜப்பானின் கல்வி, அறிவியல் மற்றும் தொழிற்நுட்ப அமைச்சு வெளியிட்ட அறிக்கையில் தெரிவித்துள்ளது. இவ்வாண்டு தொடக்கத்திலிருந்து ஜப்பான் விண்வெளி நிறுவனம் மேற்கொண்டு வந்த பரிசோதனைகள் அடுத்தடுத்து தோல்வியை சந்தித்து வருகின்றன. ஆகக்கடைசியாக தற்போது ஜப்பானின் விண்வெளி மையத்தின் பரிசோதனை மையத்தில் ராக்கெட் இயந்திரம் வெடித்த சம்பவம் அந்நாட்டின் விண்வெளித்துறை முயற்சியில் பின்னடைவை ஏற்படுத்தியுள்ளது.

 Tags
during test

Japan space agency’s

rocket engine explodes


வட சுமத்ராவில் வலுவான நிலநடுக்கம் ; மலேசியாவிலும் உணரப்பட்டது

கோலாலம்பூர், ஏப் 4 – நேற்றிரவு , வட சுமத்ராவின் Nias வட்டாரத்தை 6. 2 Magnitude அளவிலான வலுவான நிலநடுக்கம் உலுக்கியது.

90 கிலோமீட்டர் ஆழத்திற்கு அந்த நிலநடுக்கம் மையமிட்டிருந்ததாக, ஐரோப்பிய மத்திய தரைக்கடல் நில அதிர்வு மையம் தெரிவித்தது.

இதனிடையே, வட சுமத்ராவில் நிகழ்ந்த அந்த நிலநடுக்கத்தின் அதிர்வு , நாட்டில் , பேராக், சிலாங்கூர், கோலாலம்பூர், புத்ராஜெயா, நெகிரி செம்பிலான், மலாக்கா , ஜோகூர் ஆகிய இடங்களில் உணரப்பட்டிருக்கலாமென மலேசிய வானிலை ஆய்வுத் துறை தெரிவித்தது.

இவ்வேளையில், தலைநகரில் Pudu Impian 1 அடுக்குமாடி குடியிருப்பு பகுதியில் நிலநடுக்க அதிர்வு உணரப்பட்டதாக, அழைப்பு கிடைக்கப்பெற்றதாக , கோலாலம்பூர் தீயணைப்பு மீட்பு நிலையம் தெரிவித்தது.

 Tags
An earthquake

in Malaysia

of 6.2 hit

the Nias region

which was also felt

with a magnitude


5 மாதங்களில் 34 மூத்த மற்றும் இளைய காவல்துறை அதிகாரிகள் பணிநீக்கம்.

கோலாலம்பூர் , ஜூலை 7 – இந்த ஆண்டு தொடக்கத்தின் முதல் 5 மாதங்களில் பணிநீக்கம் செய்யப்பட்ட 34 பேர் உட்பட மொத்தம் 496 மூத்த மற்றும் இளைய போலீஸ் அதிகாரிகள் ஒழுங்கற்ற செயல்களில் ஈடுபட்டுள்ளதாக தெரிய வந்துள்ளது.

அதில் மொத்தம் 309 பேருக்கு எச்சரிக்கை கடிதம் , 88 பேருக்கு அபராதம் , 51 பேருக்கு ஊதிய பறிமுதல் , தொடர்ந்து 8 பேருக்கு ஊதிய உயர்வும் தள்ளுபடி செய்த நிலையில் மூன்று பேருக்கு சம்பளம் குறைப்பு மற்றும் 3 பேருக்கு பதவி இறக்கம் ஆகிவையை வழங்கப்பட்டுள்ளன.

நாட்டின் சட்டங்களை மீறும் வகையில் அல்லது குற்றச்செயல்களில் ஈடுபடும் போலீஸ் பணியாளர்களிடம் போலிஸ் படை ஒரு போதும் சமரசம் செய்து கொள்ளாது என புக்கிட் அமான் நேர்மை மற்றும் இணக்கத் துறை அதிகாரி , டத்தோ ஸ்ரீ அஸ்ரி அஹ்மட் (Datuk Seri Azri Ahmad) தெரிவித்துள்ளார்.

 Tags
: 34 senior

Bukit Aman

dismissed in first five months

junior police officers

of 2023


மலாய், ஆங்கிலம் உட்பட  6 பாடங்களைப் போதிக்க போதிய ஆசிரியர்கள் இல்லை : கல்வி துணையமைச்சர்

கோலாலம்பூர், மார்ச் 30 – மலாய், ஆங்கிலம், இஸ்லாமியக் கல்வி, வடிவமைப்பு மற்றும் தொழில்நுட்பம், காட்சி கலைக் கல்வி, வரலாறு ஆகிய 6 பாடங்களைப் போதிப்பதற்கான ஆசியர் பற்றாக்குறை நாட்டில் ஏற்பட்டுள்ளது.

கடந்த 2021 -ஆம் ஆண்டிலிருந்து இவ்வாண்டு ஜனவரி மாதம் வரை 22, 327 ஆசிரியர்களை புதிதாக பணியில் அமர்த்த , பேரளவில் ஆசிரியர்களை வேலைக்கு எடுக்கும் நடைமுறை மேற்கொள்ளப்பட்டது.

எனினும், புதிதாக ஏப்ரல் தொடங்கி ஜூன் வரையில், தனியார் பல்கலைகழகங்களில் இருந்து ஆசிரியர்களை வேலைக்கு எடுக்கும் நடைமுறை மேற்கொள்ளப்பட விருப்பதாக, கல்வி துணையமைச்சர் லிம் ஹுய் யிங் (Lim Hui Ying ) தெரிவித்தார்.

இதனிடையே, கல்வி சேவை ஆணையம் நடத்திய நேர்காணலில் தோல்வி கண்ட பட்டதாரிகள், mySPP முறையின் கீழ் மீண்டும் ஆசியர் வேலைக்கு விண்ணப்பிக்க முடியும். வயது 45-ஐ எட்டும் வரை அவர்கள் அந்த விண்ணப்பத்தை செய்ய முடியுமென துணையமைச்சர் கூறினார்.

 Tags
for 6 core subjects

needed

says deputy minister

teachers


வங்கியின்   ஏ.டி.எம்  அறை  பூட்டிக்கொண்டது  30 நிமிடங்களுக்கு  மேல் இருவர்  சிக்கித் தவித்தனர்

மெர்சிங் ,ஏப் 3 – வங்கியின் ஏ.டி .எம் அறை இயல்பாக பூட்டிக்கொண்டதால் அதன் அருகே இருவர் 30 நிமிடங்களுக்கு மேலாக சிக்கித் தவித்தனர். நள்ளிரவு மணி 12.10

அளவில் ஏ.டி.எம் பணப் பட்டுவாடா அறையின் அறை இயல்பாக பூட்டிக்கொண்டதை தொடர்ந்து இருவரிடமிருந்து அவசர அழைப்பை போலீஸ் பெற்றதாக Mersing OCPD Suprintendent Abdul Razak Abdullah Sani தெரிவித்தார். இதனைத் தொடர்ந்து போலீஸ் ரோந்து காரைச் சேர்ந்த போலீஸ் குழு மற்றும் தீயணைப்பு மீட்புத்துறை அதிகாரிகளும் அந்த வங்கிக்கு அனுப்பப்பட்டனர்.

சம்பவம் நிகழ்ந்த இடத்திற்கு வந்த வங்கி ஊழியர் ஒருவர் கொண்டுவந்த சாவியினால் அந்த இயந்திர பகுதியின் கதவு திறக்கப்பட்டது. இதனிடையே ATM இருக்கும் இயந்திரப் பகுதி இயல்பாகவே மூடிக்கொள்ளும் என்பதால் அது செயல்படும் நேரத்தை பொதுமக்கள் அறிந்துகொள்ள வேண்டும் என Abdul Razak கேட்டுக்கொண்டார். அச்சம்பவம் குறித்த காணொளி சமூக வலைத்தளத்தில் வைரலாகின.

 Tags
Anxious Moments

ATM room

for duo

in bank

trapped


ஆடம்பர வாழ்க்கைகாக, ஜெர்மனிய அருங்காட்சியகத்தின் ஓவியங்களை விற்று வந்த பணியாளர் இடைநீக்கம்

மியூனிக், அக்டோபர் 4 – ஜெர்மனிய அருங்காட்சியகத்தில் வைக்கப்பட்டிருந்த, அரிய விலைமதிப்புள்ள அசல் ஓவியங்களை விற்று வந்த ஊழியர் ஒருவர் கையும் களவுமாக பிடிப்பட்டார்.

மாட்டிக் கொள்ளாமல் இருக்க அவர் போலி ஓவியங்களை அருங்காட்சியகத்தில் வைத்து விட்டு, அசல் ஓவியங்களை விற்று வந்தது தெரிய வந்துள்ளது.

ரோல்ஸ் ராய்ஸ் (Rolls Royce) உட்பட விலையுயர்ந்த கைக்கடிகாரங்களை வாங்கவும், ஆடம்பர் வாழ்க்கை வாழவும் அவர் அக்குற்றத்தை புரிந்ததாக, மியூனிக் (Munich) நீதிமன்றத்தில் தெரிவிக்கப்பட்டது.

ஜெர்மனியின் கடுமையான தனியுரிமைச் சட்டம் காரணமாக, அந்த 30 வயது நபரின் பெயரும், விவரங்களும் வெளியிடப்படவில்லை.

நான்கு கலைப்படைப்புகளை களவாடி, அதனை அவருக்கு எதிராக குற்றம்சாட்டப்பட்டது.

எனினும், சிந்திக்காமல் செயல்பட்டதை ஒப்புக் கொண்டதாலும், வருத்தம் தெரிவித்தாலும் அவருக்கு சிறைத் தண்டனை விதிக்கப்படவில்லை.

மாறாக, அவர் வேலையிலிருந்து 21 மாதங்கள் இடைநீக்கம் செய்யப்பட்டதோடு, அருங்காட்சியத்திற்கு 60,600 யூரோ அல்லது 64 ஆயிரத்து 200 அமெரிக்க டாலரை செலுத்தவும் உத்தரவிடப்பட்டது.

 Tags
German museum employee swaps painting for fake and sells original

to fund ‘luxury lifestyle’


புதிதாக  தேர்ந்தெடுக்கப்படும்  சட்டமன்ற  உறுப்பினர்களால் தமது முதலமைச்சர் பதவிக்கு ஆபத்தா?

ஜோர்ஜ் டவுன், ஆக 1 – மீண்டும் அதிகாரத்திற்கு வருவதற்கு ஒற்றுமை அரசாங்கம் போதுமான இடங்களை வென்றாலும் புதிதாக தேர்ந்தெடுக்கப்படும் சட்டமன்ற உறுப்பினர்களால் தமது பதவிக்கு மிரட்டல் ஏற்படும் என்று கூறப்படுவது குறித்து தாம் கவலைப்படவில்லையென பினாங்கு பராமரிப்பு அரசாங்கத்தின் முதலமைச்சர் Chow Kon Yeow கூறினார். தேர்தலில் போட்டியிடுவதற்காக புதிதாக முன்மொழியப்பட்ட கூட்டணி கட்சிகளின் வேட்பாளர்களுடன் அரசாங்கம் அமைப்பதற்கு வழிகாட்டியாக இருக்க வேண்டும் என்பதில் தமது முழு கவனத்துடன் இருப்பதாக அவர் தெரிவித்தார்.

தம்மை ஆதரிக்காத DAP சட்டமன்ற உறுப்பினர்களால் தாம் பதவியிலிருந்து வீழ்த்தப்படலம் என்று கூறப்படும் தகவலை Chow Kon Yeow நிராகரித்தார். DAP யின் மத்திய தலைமைத்துவம் மற்றும் பக்காத்தான் ஹராப்பான் தலைவர் அன்வார் இப்ராஹிம் ஆகியோர் தம் மீது நம்பிக்கை வைத்துள்ளதால் தேர்தலில் அதிகாரத்தை கைப்பற்றிய பின்னர் பக்காத்தான் ஹரப்பானும் அதன் தோழமைக் கட்சிகளும் தம்மை முதலமைச்சர் பதவிக்கு மீண்டும் முன்மொழிவார்கள் என Chow Kon Yeow நம்பிக்கை தெரிவித்தார்.

 Tags
by coup talk

Chow unfazed

plans to mentor newbies


இத்தாலி நாட்டில் 3 வீடுகளை வெறும் RM14.90 வாங்கிய பெண்மணி

ரோம், மே 20 – இத்தாலியில் 3 வீடுகளை வெறும் 3.30 அமெரிக்க டாலர் அதாவது 14 ரிங்கிட் 90 சென்னுக்கு வாங்கியுள்ளார் அமெரிக்காவைச் சேர்ந்த பெண் ஒருவர். அவர் வாங்கிய மூன்று வீடுகளும் இத்தாலியில் கைவிடப்பட்ட வீடுகளாகும்.

2019ஆம் ஆண்டு அந்த வீடுகளை வாங்கிய அந்தப் பெண் அதனை தற்போது சீரமைக்கும் பணியில் ஈடுபட்டுள்ளார்.

சிசிலி நகரின் அருகே அமைந்திருக்கும் முசூமெலி எனும் ஒரு தீவில் மீண்டும் மக்களை குடியமர்த்தும் நடவடிக்கையில் ஈடுபட்டிருக்கும் இத்தாலி அரசாங்கம், கைவிடப்பட்ட வீடுகளை குறைந்த விலையில் விற்பதாக அறிவித்திருந்தது. தற்போது அந்த தீவில் சுமார் 10,000 மக்கள் மட்டுமே வாழ்கின்றனர்.

இதை கேள்விபட்ட அந்தப் பெண் இந்த வாய்ப்பை நழுவ விடாமல் உடனே 3 வீடுகளை வாங்கியுள்ளார்.

அந்த 3 வீடுகளில் ஒன்றை கலை படைப்புகளை வைக்கும் காட்சி மையமாகவும், மற்றொரு வீட்டை பொதுமக்களுக்கான சுகாதார மையமாகவும் மாற்ற அந்தப் பெண் முனைந்துள்ளார்.

 Tags
Buy 3

for only

houses

in Sicily

RM14.90!


அமெரிக்க  சுற்றுப் பயணிகளை ஏற்றிச் சென்ற  விமானம்  விபத்துக்குள்ளானது  14 பேர் மரணம்

பிரேசிலின் Amazonas மாநிலத்தில் அமெரிக்க சுற்றுப்பணிகள் உட்பட பிற பயணிகளை ஏற்றிச் சென்ற விமானம் ஒன்று விபத்துக்குள்ளானதில் அதில் பயணம் செய்தவர்களில் 14பேர் மரணம் அடைந்தனர். நேற்று நிகழ்ந்த அந்த விமான விபத்தில் 12 பயணிகளும் இரண்டு ஊழியர்களும் இறந்ததை பிரேசில் மாநில கவர்னர் Wilson Lima தெரிவித்தார். விபத்துக்குள்ளான இடத்தில் தேவையான உதவிகளை மேற்கொள்ளும் நடவடிகையில் தற்போது கவனம் செலுத்தப்படுவதாக அவர் கூறினார். தங்களது விமானம் விபத்துக்குள்ளானதை Manaus Aerotaxi Airline விமான நிறுவனம் வெளியிட்ட அறிக்கையில் உறுதிப்படுத்தியது. அந்த விபத்திற்கான காரணத்தை கண்டறிவதற்கு விசாரணை நடத்தப்பட்டு வருவதாக அந்த விமான நிறுவனம் தெரிவித்தது. எனினும் இந்த விபத்து குறித்த இதர மேல் விவரங்கள் எதுவும் தெரிவிக்கப்படவில்லை.

 Tags
Aircraft carrying US tourists plummets killing all 14 onboard

Brazil plane crash


சிங்கப்பூர்  பொது  பேட்மிண்டன்  போட்டி  இரு மலேசிய ஜோடிகள்  அரையிறுதிக்கு தேர்வு

சிங்கப்பூர், ஜூன் 10 – சிங்கப்பூர் பொது பேட்மிண்டன் போட்டியில் ஆண்கள் இரட்டையர் மற்றும் கலப்பு இரட்டையர் பிரிவில் மலேசியாவின் இரு ஜோடிகள் அரையிறுதி ஆட்டத்திற்கு தேர்வு பெற்றனர். ஆண்கள் இரட்டையர் பிரிவில் மலேசியாவின் முன்னணி இரட்டையர் ஜோடியான Aaron -wooi yik நேற்று நடைபெற்ற காலிறுதியாட்டத்தில் 18 -21, 21-16, 22-20 என்ற புள்ளிக் கணக்கில் இந்தோனேசியாவின் Leo Rolly -Daniel Mathin ஜோடியை வீழ்த்தி அரையிறுதி ஆட்டத்திற்கு தேர்வு பெற்றனர். இன்று நடைபெறும் அரையிறுதி ஆட்டத்தில் Aaron -wooi Yik ஜோடி சீனாவின் Wang Chang -Liang wie Keng இணையுடன் மோதுவார்கள். இதனிடையே கலப்பு இரட்டையர் பிரிவிலும் மலேசியாவின் Chen Tang Jie – Toh Ee Wei ஜோடி அரையிறுதி ஆட்டத்திற்கு தகுதி பெற்றனர்.


சபா – சரவாக் மாநிலங்களுக்கு திரும்பும் மாணவர்களுக்கு இ-கிரெடிட் உதவி தொகை திட்டம் ; விரைவில் போக்குவரத்து அமைச்சு அறிமுகம் செய்கிறது

விடுமுறை காலங்களில் சபா, சரவாக் மாநிலங்களுக்கு திரும்பும் உயர்கல்விக் கூட மாணவர்களுக்கு உதவு வகையில், இ-கிரெடிட் எனப்படும் உதவி தொகை திட்டத்தை போக்குவரத்து அமைச்சு அறிமுகப்படுத்தவுள்ளது.

இவ்வாண்டு ஆகஸ்ட்டு மாதம், சுதந்திர தினக் கொண்டாட்டத்திற்கு முன்னதாக, அந்த திட்டம் அறிமுகம் காணுமென, போக்குவரத்து அமைச்சர் அந்தோணி லோக் தெரிவித்தார்.

மாணவர்கள் விமான பயணத்திற்கான டிக்கெட்டுகளை வாங்க, அவர்களின் வங்கி கணக்கில் நேரடியாக சேர்க்கப்படும் தொகையை பயன்படுத்திக் கொள்ளலாம்.

அதே சமயம், விமான டிக்கெட்டுகள் கழிவு விலையில் வழங்கப்பட்டால், மாணவர்களுக்கு அது பேருதவியாக இருக்குமெனவும் அமைச்சர் குறிப்பிட்டர்.

போக்குவரத்து அமைச்சின் இந்த புதிய திட்டத்தால், சபா சரவாக் மாநிலங்களை சேர்ந்த 50 ஆயிரத்துக்கும் அதிகமான மாணவர்கள் பயனடைவார்கள் என எதிர்ப்பார்க்கப்படுகிறது.

 Tags
e-kredit bantu pelajar

Kerajaan perkenal

pulang ke Sabah

Sarawak


சுங்கை பீசி  போலீஸ்  சாவடியில்  அத்துமீறி நுழைந்த  ஆடவன்  போலீஸ்காரரின்  சுண்டு விரலை   கடித்தான்

கோலாலம்பூர், ஏப் 20 – சுங்கை பீசி போலீஸ் நிலையத்தின் சாவடிக்குள் அத்தமீறி நுழைந்த ஆடவன் ஒருவன் மிகவும் முரட்டுத்தனமாக செயல்பட்டதோடு அங்குள்ள போலீஸ்காரரின் சுண்டு விரலை கடித்துள்ளான். இந்த சம்பவத்தினால் சம்பந்தப்பட்ட போலீஸ்காரர் தமது சுண்டு விரல் துண்டிக்கப்படும் அபாயத்திற்கு உள்ளானார். திங்கட்கிழமை இரவு மணி 10 .15 அளவில் போலீசாரை தாக்க முயன்ற சந்தேக பேர்வழி காயம் அடைந்ததோடு பின்னர் பிடிபட்டதாக செராஸ் மாவட்ட போலீஸ் தலைவர் துணை கமிஷனர் Zam Halim Jamaluddin தெரிவித்தார். அதற்கு முன்னதாக 34 வயதுடைய அந்த சந்தேகப் பேர்வழி எரி திரவாகம் ஊற்றப்போவதாக கூச்சல் போட்டதோடு போலீஸ்காரர் ஒருவரின் முகத்தில் கனிம நீரை வீசியபோடு போலீஸ் நிலைய வளாகத்திற்குள் நுழைய முயன்றதாகவும் அவர் தெரிவித்தார். அந்த சந்தேகப் பேர்வழியை கைது செய்ய முயன்ற்போது அவன் முரட்டுத்தனமாக செயல்பட்டதோடு பணியில் இருந்த போலீஸ்காரரின் சுண்டு விரலை கடித்துள்ளான் . போதைப் பித்தரான அந்த நபர் விசாரணைக்காக தடுத்து வைக்கப்பட்டுள்ளான் .

 Tags
A policeman

after being

bitten by a

broke

his finger

suspect


புந்தோங்கில்  ஏ.டி.எம்  பண பட்டுவாடா  இயந்திரம் வசதி ஏற்பாடு

ஈப்போ , ஜூலை 22 – புந்தோங் வட்டார மக்கள் எதிர்பார்த்து காத்திருந்த பண பட்டுவாடா ஏ.டி.எம் இயந்திரம் வசதி ஏற்பாடு செய்யப்பட்டது. அதிகமான இந்தியர்கள் வசித்து வரும் புந்தோங்கில் ஆபத்து அவசர வேலைக்கு பண வசதிக்கான ஏ.டி.எம் இயந்திர வசதியின்றி அங்குள்ள மக்கள் சிரமத்தை எதிர்நோக்கினர். இது தொடர்பான கோரிக்கையும் பல ஆண்டுகாலமாக எழுப்பப்பட்டு வந்தது. அதனை கருத்திக்கொண்ட ‘ புந்தோங் குரல் ‘ இயக்க ஒருங்கிணைப்பாளர் விஜய் வேலாயுதத்தின் சீரிய முயற்சியாலும், புந்தோங் சட்டமன்ற உறுப்பினர் துளசி மனோகரன், ஏ 1 நிறுவன உரிமையாளர் விக்னேஸ்வரன், புந்தோங் நடவடிக்கை குழு ஒருங்கிணைப்பாளர் ஜெயசீலன் மற்றும் அசஹாரி ஆகியோரின் முயற்சியால் இந்த பட்டுவாடா இயந்திரம் பொருத்தபட்டது.

புந்தோங்கில் உள்ள ஏ 1 வர்த்தக நிறுவனத்தில் ஏ.டி.எம் இயந்திரம் பொருத்தப்பட்டதைத் தொடர்ந்து இப்போது அது மக்களின் பயன்பாட்டிற்கு வருவதாக விஜய் வேலாயுதம் தெரிவித்தார். இந்த நிகழ்வை புந்தோங் சட்டமன்ற உறுப்பினர் துளசி மனோகரன் அதிகாரப்பூர்வமாக தொடக்கி வைத்தார். மக்களின் எதிர்பார்ப்பு இப்போது நிறைவேற்றப்பட்டதால் ஏ.டி.எம் இயந்திர வசதியை மக்கள் நல்ல முறையில் படுன்படுத்திக்கொள்ள வேண்டுமென அவர் கேட்டுக்கொண்டார். அதோடு புந்தோங் வட்டார மக்கள் எதிர்நோக்கும் பல்வேறு பிரச்சனைகளுக்கு விரைந்து தீர்வு காணப்படும் என்றும் அவர் நம்பிக்கை தெரிவித்தார்

 Tags
ATM machine

Buntong


பெண்ணின் அறையில் அத்துமீறி நுழைந்த முன்னாள் கால்பந்து வீரர் கைது

கோலாலம்பூர் , 25 ஜூன் – பெட்டாலிங் ஜெயாவில் உள்ள தங்கு விடுதி ஒன்றில் பெண்ணின் அறையினுள் அத்துமீறி நுழைந்த குற்றத்திற்காக முன்னாள் கால்பந்து வீரரை போலீஸ் கைது செய்துள்ளது.

பாதிக்கப்பட்ட பெண்ணின் அறையினுள் ஊடுருவி , ஆக்ரோஷமாக நடந்து கொண்டதாக புகார் கிடைத்ததை அடுத்து போலீஸ் அந்நபரை கைது செய்துள்ளனர்.

கைது செய்யப்பட்ட அந்நபரை மேல்விசாரணைக்காக போலீசார் தடுத்து வைத்துள்ளனர்.

 Tags
Former captain of Harimau Malaya

held

trespassing into woman's hotel room


சிலாங்கூரை  கைப்பற்ற முடியுமென  கனவு காணாதீர்;  பாஸ் கட்சிக்கு  பி.கே.ஆர் வலியுறுத்து

கோலாலம்பூர், ஜன – 15- ஆவது பொதுத்தேர்தலில் கெடா, திரெங்கானு, கிளந்தான் உட்பட தீபகற்ப மலேசியாவில் பல நாடாளுமன்ற தொகுதிகளை கைப்பற்றியதால் சிலாங்கூர் மாநில அரசாங்கத்தையும் கைப்பற்றிவிடமுடியும் என பகல் கனவு காணவேண்டாம் என பாஸ் கட்சிக்கு சிலாங்கூர் பி.கே.ஆர் வியூக இயக்குனர் Adzman Kamaruddin  நினைவுறுத்தியுள்ளார். கிளந்தான் மற்றும் திரெங்கானுவை ஒப்பிடுகையில் சிலாங்கூர் துரத மேம்பாடு அடைந்துள்ளது. பக்காத்தான் ஹரப்பான் தலைமையிலான சிலாங்கூர் அரசாங்கம் சிலாங்கூரில் மக்களுக்கு பயனுள்ள பல்வேறு சமூக நலத் திட்டங்களை அமல்படுத்தியுள்ளது. இது தவிர அடிப்படை வசதிகள், போக்குவரத்து வசதிகளும் சிலாங்கூரில் முன்னேற்றம் அடைந்துள்ளதால் பாஸ் கட்சியின் கனவு பலிக்காது என அவர் தெரிவித்துள்ளார்.

 Tags
capturing

confident

daydream - PKR

PAS

selangor


புக்கிட் பத்து  சட்டமன்ற   தொகுதியில்  தகன மையம்  கட்டுவீர்.  – சட்டமன்ற உறுப்பினர் ஆர்தர்  சியோங்   கோரிக்கை .

ஜோகூர் பாரு, மார்ச் 22- ஜோகூரில் புக்கிட் பத்து சட்டமன்ற தொகுதியில் உள்ள இந்திய சமூகத்தினருக்காக இந்து தகன மையம் நிர்மாணிக்கப்பட வேண்டும் என புக்கிட் பத்து சட்டமன்ற உறுப்பினர் Arthur Chiong Sen Sern ஜோகூர் சட்டமன்ற கூட்டத்தில் அறைகூவல் விடுத்தார். இந்த திட்டத்திற்காக 2 ஏக்கர் நிலத்தையும் அதற்கான நிதியையும் ஜோகூர் அரசாங்கம் ஒதுக்க வேண்டும் என்றும் அவர் கேட்டுக்கொண்டார். கூலாய் வட்டாரத்தில் உள்ள இந்து மயானங்களில் தகனம் செய்வதற்கு ஒரு இடம்கூட இல்லாமல் இருப்பதால் இதற்கான நடவடிக்கை துரிதப்படுத்தப்பட வேண்டும் என அவர் வலியுறுத்தினார்.

தனியார் தகனக் கூடங்கள் இந்திய சமூகம் நடத்தும் ஈமச்சடங்குகளுக்கு அதிக கட்டணம் வசூலிக்கின்றனர். B40 பின்னணியில் உள்ள இந்தியர்கள் தனியார் தகன நிறுவனங்களுக்கு அதிக பணம் செலுத்துவது, அவர்களுக்கு மிகவும் சுமையாக உள்ளது. இந்த திட்டம் செயல்படுத்தப்படுமானால், அது கூலாய் நாடாளுமன்றம் மற்றும் புக்கிட் பத்து சட்டமன்ற தொகுதியில் உள்ள இந்திய சமூகத்திற்கு பெரும் பயனாக இருக்கும் என Arthur Chiong கேட்டுக் கொண்டார்.

 Tags
a crematorium

ADUN Bukit Batu

for Indians

government

to establish

urged the Johor


பல்கலைக்கழகங்களில் கலைநிகழ்ச்சிகளை நடத்துவற்கான புதிய வழிகாட்டி ; இன்னும் அங்கீகரிக்கப்படவில்லை

பல்கலைக்கழக வளாகங்களில் பொழுதுபோக்கு நடவடிக்கைகளை முறைப்படுத்த உயர்க்கல்லி அமைச்சு வெலியிட்டுள்ள புதிய வழிகாட்டி மிகவும் பழமைவாதத்தை கொண்டுள்ளதாக மலாயா பல்கலைக்கழகத்தின் புதிய இளைஞர் சங்கம் ஏமாற்றத்தையும் வெளியிட்டுள்ளது.

ஆண்களும் பெண்களும் இணைந்து அமர்வது, கலைஞர்கள் காற்சட்டை அணிவது போன்றவற்றிற்கு இந்த புதிய வழிகாட்டியில் தடை விதிக்கப்பட்டுள்ளது.

இது பல்கலைக்கழக வளாகத்தில் பழமைவாத போக்கு திரும்புவதுபோல அமைந்துள்ளதாக அச்சங்கம் கூறுகிறது.

உயர்க்கல்வி அமைச்சு நன்னெறி போலீசின் பங்கை ஆற்றத் தொடங்கியிருப்பதாகவும் அந்த அமைப்பு சாடியது.

பல்கலைக்கழகத்தின் சுதந்திரம் மற்றும் முன்னேற்றத்திற்கு இது தடையாக இருப்பதாகவும் இந்த வழிகாட்டியை மீட்டுக்கொள்ள வேண்டும் என மலாயா பல்கலைக்கழகத்தின் புதிய இளைஞர் சங்கம் தெரிவித்துள்ளது.

பல்கலைக்கழகங்களில் கலைநிகழ்ச்சியை நடத்துவதற்கு பழமைவாத அடிப்படையிலான கட்டுப்பாடுகளை உயர் கல்வி அமைச்சு விதித்துள்ளதாக கூறி சர்ச்சை கிளம்பியுள்ள நிலையில், அப்படிபட்ட வழிகாட்டிக்கான ஒப்புதல் இன்னும் வழங்கப்படவில்லை என உயர்கல்வி அமைச்சர் முஹமட் காலிட் நோர்டின் தெரிவித்துள்ளார்.

அது இன்னமும் அங்கீகரிக்கப்படவில்லை. சொல்லப்போனால், அந்த வழிகாட்டி இன்னமும் தமது கவனத்துக்கு கொண்டு வரப்படவில்லை என காலிட் நோர்டின் கூறியுள்ளார்.

முன்னதாக, பல்கலைக்கழக மாணவர்களின், உரிமைகள் மற்றும் பொழுதுபோக்கு நடவடிக்கைகளை ஒடுக்கும் வகையில் அந்த வழிகாட்டி அமைந்துள்ளதால், கடுமையான விமர்சனங்கள் எழுந்துள்ளதாக, தகவல்கள் வெளியாகியிருந்தன.

அந்த விதிகள் இடம்பெற்றுள்ள வழிகாட்டியை ஆகஸ்ட்டு 30-ஆம் தேதி உயர்கல்வி அமைச்சு பெற்று விட்டதாக, உள்ளூர் நாழிதழ் செய்தி வெளியிட்டிருந்தது.

அதனால், அந்த வழிகாட்டி உடனடியாக மீட்டுக் கொள்ளப்பட வேண்டுமென பல பல்கலைக்கழக மாணவர் தரப்புகளிடமிருந்து நெருக்குதல்கள் வலுத்து வருகின்றன

 Tags
in universities

MOHE Orders for Gender Separation


Coldplay நிகழ்ச்சியால் ஹரிமாவ் மலாயா ஆட்டத்திற்கு போதுமான இட ஒதுக்கீடு இல்லையா ?

Goldplay நிகழ்ச்சி, நவம்பர் மாதம் 22-ஆம் தேதி, தலைநகர், புக்கிட் ஜாலில் அரங்கில் நடைபெறவுள்ளது.

ஹரிமாவ் மலாயா, இவ்வாண்டுக்கான ஆசியக் கிண்ண தகுதி சுற்று ஆட்டத்தை, அதற்கு முந்தைய நாள் நவம்பர் 21-ஆம் தேதி, புக்கிட் ஜாலில் அரங்கில் நடத்த திட்டமிட்டால், காற்பந்து இரசிகர்களுக்கு வரையறுக்கப்பட்ட இருக்கைகளை மட்டுமே இதுக்க முடியுமென கூறப்படுகிறது.

கடந்த ஜனவரி மாதம் ஏழாம் தேதி, AFF கிண்ண அரையிறுதி ஆட்டத்தில் மலேசியா தாய்லாந்தை எதிர்கொண்ட போது, Jay Chou இசைநிகழ்ச்சி காரணமாக, 21 ஆயிரம் இருக்கைகள் மட்டுமே ஒதுக்கப்பட்டன.

எனவே, அவ்விவகாரத்திற்கு தீர்வுக் காண, இளைஞர் விளையாட்டு அமைச்சர் ஹன்னா யோவை சந்தித்து பேச்சு வார்த்தை நடத்தப்பட்டுள்ள வேளை ; விரைவில் MSC – அரங்க கூட்டமைப்புடன் சந்திப்பு நடத்தப்படுமென, FAM – மலேசிய காற்பந்து சங்கத் தலைவர் டத்தோ ஹமிடின் அமின் தெரிவித்தார்.

FIFA நாள்காட்டி படி, ஹரிமாவ் மலாயா ஆட்டங்களுக்கு இடம் ஒதுக்கித் தரப்பட வேண்டுமென, அரங்க கூட்டமைப்புடன், FAM ஒப்பந்தம் செய்துக் கொண்டுள்ளது.

எனினும், இடம் தொடர்பான இடையூறுகள் வழக்கமானால், அந்த ஒப்பந்தம் செய்துக்.கொண்டதில் அர்த்தம் இல்லை எனவும் ஹமிடின் குறிப்பிட்டார்.

 Tags
fume at Coldplay

HARIMAU MALAYA


இதுவரை மூன்று லட்சத்து 15 ஆயிரத்து 760 PerantiSiswa கையடக்க கணினிகள் விநியோகிக்கப்பட்டுள்ளன ; கூறுகிறார் பாக்மி

இதுவரை மூன்று லட்சத்து 15 ஆயிரத்து 760 PerantiSiswa கையடக்க கணினிகள் விநியோகிக்கப்பட்டுள்ளன.

PerantiSiswa-விற்காக கிடைத்த மூன்று லட்சத்து 66 ஆயிரத்து 843 விண்ணப்பங்களில் அது 86 விழுக்காடு ஆகுமென, தொடர்பு இலக்கவியல் அமைச்சர் பாக்மி பட்சேல் தெரிவித்தார்.

எஞ்சிய PerantiSiswa கையடக்க கணினிகளை விநியோகிக்கும் நடவடிக்கையை துரிதப்படுத்த புதிய அணுகுமுறைகள் பயன்படுத்தப்படுமெனவும் அமைச்சர் சொன்னார்.

நாடு முழுவதும், PerantiSiswa விநியோக மையங்களை திறப்பதும் அதில் அடங்கும்.

அதன் வாயிலாக, விடுமுறையில் இருக்கும் மாணவர்களும், தொழில்துறை பயிற்சிகளை மேற்கொண்டிருக்கும் மாணவர்கள் எளிதாக, தங்கள் இருப்பிடத்திற்கு அருகில் திறக்கப்பட்டிருக்கும் மையத்திற்கு சென்று PerantiSiswa கையட்ட கணினியை பெற்றுக் கொள்ள முடியும் என அமைச்சர் நம்பிக்கை தெரிவித்தார்.

 Tags
315760 PerantiSiswa tablets

distributed to date

Fahmi


பரபரப்பான நேரத்தில் எல்.ஆர்.டி, மொனொரெல்  ரயில் சேவைகள் அதிகரிப்பு

கோலாலம்பூர், ஜன 30 – இன்று தொடங்கி, Ampang / Sri Petaling வழிதடத்துக்கான LRT சேவையும், கோலாலம்பூர் வழிதடத்துக்கான மொனொரெல் ( Monorel) சேவையும், மக்கள் கூட்டம் அதிகமிருக்கும் பரபபரப்பான நேரத்தில், அதன் சேவை நேரம் அதிகரிக்கப்படுமென Rapid KL நிறுவனம் தெரிவித்தது.

Bandaraya, Masjid Jamek இரு LRT நிலையங்களில் போக்குவரத்து தடை ஏற்பட்டிருப்பதை அடுத்து, குறிப்பிட்ட நிலையங்களில் கூட்ட நெரிசலைத் தவிர்ப்பதற்காக , ரயில் சேவை நேரம் அதிகரிக்கப்பட்டிருப்பதாக அந்நிறுவனம் கூறியது.

அதையடுத்து வார நாட்களில், மத்திய வர்த்தக பகுதியில் உள்ள நிலையங்களில் , பரபரப்பான நேரத்தில் பயணிகள் 5 நிமிட

இடைவெளியிலும், வர்த்தக பகுதியில் இல்லாத நிலையங்களில் 10 நிமிட இடைவெளியிலும் ரயில் சேவையைப் பெற முடியும் .

அதுவே பரபரப்பு இல்லாத நேரத்தில், மத்திய வர்த்தக பகுதியில் உள்ள நிலையங்களில் , 6 நிமிட

இடைவெளியிலும், வர்த்தக பகுதியில் இல்லாத நிலையங்களில் 12 நிமிட இடைவெளியிலும், பயணிகள் ரயில் சேவையைப் பெற முடியுமென Rapid KL குறிப்பிட்டது.

 Tags
are extended during

LRT

monorail operations

peak hours


நீர் விநியோகத் தடையால்  Manjung-கில் 85 பள்ளிக்கூடங்கள் மூடப்பட்டன

மஞ்சோங், ஏப் 4 – கடந்த வெள்ளிக்கிழமை தொடங்கி பேராக் , Manjung- கில் ஏற்பட்டிருக்கும் நீர் விநியோகத் தடையை அடுத்து, அந்த மாவட்டத்தில் உள்ள 85 ஆரம்ப – இடைநிலைப் பள்ளிக்கூடங்கள் நேற்று மூடப்பட்டன.

மாணவர்கள் மற்றும் ஆசிரியர்களின் சுகாதார நலன் கருதி , அப்பள்ளிகளை மூட அனுமதி வழங்கப்பட்டதாக மாநில ஆட்சிக் குழு உறுப்பினர் Khairudin Abu Hanipah தெரிவித்தார் .

இதனிடையே, Teluk Kepayang நீர் சுத்திகரிப்பு ஆலை பகுதியில், நீர் குழாய் உடைந்திருப்பதால், கடந்த வெள்ளிக்கிழமை தொடங்கி Manjung, Perak Tengah மாவட்டங்களில் நீர் விநியோகத் தடை ஏற்பட்டுள்ளது.

குத்தகையாளர்களைக் கொண்டு பழுதுபார்ப்பு பணிகள் மேற்கொள்ளப்பட்டு வரும் நிலையில் , பாதிக்கப்பட்ட பகுதிகளுக்கு, நீர் விநியோகம் ஏப்ரல் 8-ஆம் தேதிக்குள் வழக்க நிலைக்குத் திரும்பி விடுமென Khairudin குறிப்பிட்டார்.

 Tags
3 days without

85 schools

in Manjung closed

water supply


அரசாங்கத்தில் இருந்தாலும் இல்லாவிட்டாலும் தனித்து நின்று இந்திய சமூகத்துக்கு ம.இ.கா தொடர்ந்து சேவையாற்றும் – விக்னேஸ்வரன்

கோலாலம்பூர் அக் 16 –  ம.இ.கா அரசாங்கத்தில் இருந்தாலும் இல்லாவிட்டாலும் தனித்து நின்று இந்திய சமூகத்துக்கு தொடர்ந்து சேவையாற்றும் சக்தியும் வல்லமையும் கொண்ட கட்சியாக இருப்பது அவசியம். அதன் அடிப்படையில்தான் இளையோரின் நம்பிக்கையைப் பெறும் வகையில் கிளை அளவிலான கட்டமைப்பை சீர்படுத்தி தொகுதி, மாநில, தேசிய நிலையை வலுப்படுத்தும் பணிகள் மேற்கொள்ளப்பட்டிருப்பதாக கட்சியின் தலைவர் டான் ஶ்ரீ விக்னேஸ்வரன் தெரிவித்துள்ளார்.

சிலாங்கூர் மாநில ம.இ.கா-வின் ஆண்டு கூட்டத்தை நேற்று ஷா ஆலாமில் தொடக்கி வைத்து பேசிய போது அவர் கட்சி உறுப்பினர்களிடம் அவ்வாறு விளக்கினார்.

தற்போதைய அரசியல் சூழலில் கட்சி, பிரதமர் டத்தோ ஶ்ரீ அன்வார் இப்ராஹிம் 5 ஆண்டு பிரதமராக நீடிக்க உத்திரவாதம் கொடுத்துள்ளது. அடுத்த 16-வது பொதுத் தேர்தலில் போட்டியிட எத்தனை இடங்கள் கொடுக்கப்படும் போன்ற அம்சங்கள் கணக்கில் கொள்ளப்பட்டு கட்சியின் எதிர்கால நலனையும் கருத்தில் கொண்டு கூட்டணி விவகாரம் மற்றும் யாருக்கு ஆதரவு என்பது அச்சமயத்தில் முடிவு செய்யப்படும் என்றும் விக்னேஸ்வரன் கூறினார். அது வரையில் இந்திய சமூகத்தின் குரலாக நின்று அவர்களை ஓர் உன்னத நிலைக்கு கொண்டு செல்லும் பணியிலிருந்து சற்றும் ஓயாது என்றார் அவர்.

 Tags
govt positions

indian community

mic

regardless

serve

Vigneswaran

with its own strength


தண்டவாளம் ஓரத்தில் திருமணமா? ; அதனால் இரயில் கூட மெதுவாக பயணித்ததா? என கிண்டல் செய்யும் இணையவாசிகள்

ஜகார்த்தா, ஜூலை 7 – இந்தோனேசியா, கிழக்கு ஜாவா மாநிலத்திலுள்ள, சுரபயா எனுமிடத்தில், விநோதமான முறையில் ஏற்பாடு செய்யப்பட்ட திருமண விழா ஒன்று வைரலாகியுள்ளது.

இரயில் தண்டவாள ஓரத்தில் அந்த திருமண விழா ஏற்பாடு செய்யப்பட்டிருந்ததே அதற்கு காரணம்.

அதோடு, அந்த திருமண விழாவால், இரயில் போக்குவரத்தும் பாதிக்கப்பட்டது.

அந்த திருமணத்திற்காக, இளஞ்சிவப்பு நிறத்தில் அலங்கரிக்கப்பட்ட மேஜைகளும், நாற்காலிகளும் தண்டவாளத்திற்கு ஓரத்தில் நேர்த்தியாக அடுக்கி வைக்கப்பட்டிருக்கும் காட்சிகள் அடங்கிய காணொளி ஒன்று டிக் டொக்கில் பதிவேற்றம் செய்யப்பட்டுள்ளது.

திருமணத்திற்கு அழைக்கப்பட்ட விருந்தினர்கள், ஓடுபாதை ஓரத்தில் அலங்கரிக்கப்பட்ட மேஜையில் அமர்ந்து உணவை “ஒரு கை பார்ப்பதை” காண முடிந்தது.

அதே சமயம், தண்டவாளத்திற்கு மறுபுறம் நின்றவாறு புகைப்படக்காரர் ஒருவர், மணமக்களின் புகைப்படங்களை எடுக்கிறார்.

எனினும், சற்று நேரத்தில் அப்பகுதியை கடந்து செல்லும் இரயில் ஒன்று, அங்கு கூடியிருந்தவர்களின் பாதுகாப்பை உறுதிச் செய்யும் வகையில், வேகத்தை குறைத்து மெதுவாக நகர்ந்து சென்றது ஆச்சரியத்தை மேலும் கூட்டியது.

தற்சமயம் வைரலாகி இருக்கும் அந்த திருமண காணொளி தொடர்பில் இணையவாசிகள் பல்வேறு வகையிலான கருத்துகளை பதிவிட்டு வருகின்றனர்.

இதுதான் வாகனத்தை மெதுவாக ஓட்டுங்கள் என சொல்லப்படுவதோ? என ஒருவர் வினவியுள்ள வேளை ; “எங்கள் வீட்டிலும் இப்படிதான், நிகழ்ச்சி நடைபெற்றால் இரயில்களின் வேகம் குறைக்கப்படுமென” மற்றொருவர் கேலியாக பதிவிட்டுள்ளார்.

 Tags
kenduri kahwin di tepi landasan

kereta api

terpaksa perlahan


உலகத்  தமிழாராய்ச்சி மாநாடு  புதிய   சகாப்தத்தை  ஏற்படுத்தியது  -அமைச்சர்  சிவக்குமார் பெருமிதம்

கோலாலம்பூர், ஜூலை 24 – மலேசியாவில் நேற்று முடிவுற்ற 11வது உலகத் தமிழாராய்சி மாநாடு வெற்றிகரமாக முடிந்ததோடு புதிய சகாப்தத்தை ஏற்படுத்தியுள்ளது.

மலேசிய அரசு மற்றும் ஏற்பாட்டுக் குழு சார்பாக இந்த மாநாட்டின் வெற்றியை பதிவு செய்வதில் பெரும் மகிழ்ச்சி அடைவதாக மனிதவள அமைச்சரும் மாநாட்டு ஏற்பாட்டுக் குழுவின் தலைவருமான

வி. சிவகுமார் தெரிவித்தார்.

தமிழ் மொழிக்கு உலகளாவிய நிலையில் பெருமையை ஏற்படுத்துவதோடு அந்த மொழிக்கு உயரிய அங்கீரத்தை ஏற்படுத்தும் நோக்கத்தில் தனிநாயகம் அடிகளார் உள்ளிட்ட தமிழறிஞர்களின் பெருமுயற்சியால் உலகத் தமிழ் ஆராய்ச்சி மன்றம் உருவாக்கப்பட்டது.

உலகத் தமிழறிஞர்களை ஒன்றினைத்து நவீன வளர்ச்சிக்கு ஏற்ப தமிழ் மொழியில் மேம்பாட்டை கொண்டு வரும் நோக்கத்தில் மலேசியாவில் நடத்தப்பட்ட 11 ஆவது உலகத் தமிழாராய்ச்சி மாநாடு அமைந்ததாக அவர் கூறினார்.

இம்முறை நடைபெற்ற மாநாட்டில் உள்நாட்டு மற்றும் வெளிநாடுகளின் பேராளர்கள் உட்பட சுமார் 3,000 பேர் கலந்துகொண்டதோடு 501 ஆராய்ச்சிக் கட்டுரைகள் படைக்கப்பட்டதையும் சிவகுமார் சுட்டிக்காட்டினார்.

அதோடு இணையத்தின் வாயிலாகவும் லட்சக்கணக்கான பார்வையாளர் இம்மாநாட்டை கண்டு களித்தாக அவர் தெரிவித்தார்.

இடைநிலைப் பள்ளியில் 15 மாணவர்களுக்கும் குறைவாக இருந்தாலும் தமிழ் மாணவர்களுக்கு தமிழ் மொழியை போதிப்பதில் தளர்வு ஏற்படுத்தியது மற்றும் நாட்டில் தமிழ்ப்பள்ளிகள் தொடர்ந்து செயல்படுவதற்கு உத்தரவாதத்தை வழங்கிய பிரதமர் டத்தோஸ்ரீ அன்வாரின் உரை போன்றவை இந்த மாநாட்டின் வெற்றிக்கு முக்கிய அம்சங்கள் என சிவகுமார் தெரிவித்தார்.

 Tags
created new era -Minister Sivakumar

proud

World Tamil Research Conference


கோலாலம்பூர், செப் 16 – பல்லின மலேசியர்கள் மத்தியில் உள்ள வேற்றுமை நமக்கான சொத்து என்பதை உணர்வோம்! பரந்த மனதோடு அதை ஏற்போம்! ஒற்றுமையை வளர்ப்போம்! உலகம் வியக்கும் உன்னத நாட்டை உருவாக்குவோம்!அனைவருக்கும் வணக்கம் மலேசியாவின் மலேசிய தின நல்வாழ்த்துகள்!

 Tags
Happy Malaysia Day!

vanakkam malaysia


பேராவில்  இரு பசுக்களை  புலி அடித்துக்  கொன்றது

சுங்கை சிப்புட் , மே 8 – Bukit Berekeh பகுதியில் இரு பசுக்களை புலி அடித்துக் கொன்றதாக வெளியாகியிருக்கும் தகவல் அந்த பகுதியிலுள்ள மக்களை பெரும் அச்சத்தில் ஆழ்த்தியுள்ளது. கடந்த வாரம் Bukit Berekeh வட்டாரத்தில் புலி நடமாட்டம் இருப்பதாக தகவல் வெளியானதைத் தொடர்ந்து தற்போது அங்கு கால்நடை தாக்கப்பட்டுள்ளதாக பேரா வனவிலங்கு பூங்காத்துறையின் இயக்குனர் Yusoff shariff தெரிவித்திருக்கிறார். அந்த புலியை பிடிப்பதற்காக விரைவில் பொறி வைக்கப்படும் என்றும் அவர் கூறினார்.

 Tags
by tigers

complaints

eaten

of livestock being

Perhilitan

received two


பெஜூவாங் கட்சிக்கான கதவை  பெரிக்காத்தான்  நேசனல் மூடியது

கோலாலலம்பூர், மார்ச் 21 – முக்ரிஸ் மகாதீர் தலைமையிலான பெஜூவாங் கட்சிக்கான கதவை பெரிக்காத்தான் நேசனல் மூடிவிட்டது. பெரிக்காத்தான் கட்சியில் இணைவதற்காக பெஜூவாங் கட்சி செய்திருந்த விண்ணப்பத்தை நேற்று நடைபெற்ற .

பெரிக்காத்தான் நேசனலின் உச்ச மன்றம் நிராகரித்துவிட்டதாக அக்கட்சியின் தலைமை செயலாளர் ஹம்சா ஜைனுடின் இன்று வெளியிட்ட அறிக்கையில் தெரிவித்துள்ளார். எதிர்வரும் ஜூன் அல்லது ஜூலை மாதம் நடைபெறும் என எதிர்பார்க்கப்படும் மாநில தேர்தலில் பெரிக்காத்தான் நேசனல் சின்னத்தில் போட்டியிடும் நோக்கத்தில் அக்கட்சியில் இணைவதற்காக இம்மாத தொடக்கத்தில் பெஜூவாங் விண்ணப்பம் செய்திருந்தது.

 Tags
door

on Pejuang

PN slams


RM64 ஆயிரம் ரிங்கிட் மதிப்பிலான பிரைட் கைக்கடிகாரங்கள் பறிமுதல் ; மலேசிய அரசாங்கத்துக்கு எதிராக Swatch வழக்கு

கோலாலம்பூர், ஜூலை 17 – லெஸ்பியன், ஓரினச்சேர்க்கையாளர்கள், இருபாலினம் மற்றும் திருநங்கைகள் தொடர்பான உரிமை அமைப்புடன் தொடர்புடைய 172 பிரைட் கைகடிகாரங்கள் பறிமுதல் செய்யப்பட்ட சம்பவம் தொடர்பில், பிரபல சுவிஸ் வாட்ச் தயாரிப்பாளரான Swatch, மலேசிய அரசாங்கத்துக்கு எதிராக வழக்கு தொடுத்துள்ளது.

பறிமுதல் செய்யப்பட்ட 172 கைக் கடிகாரங்களையும் திருப்ப ஒப்படைக்க வேண்டுமெனவும், அச்சம்பவத்திற்காக ஐந்து நாட்களுக்குள் இழப்பீடு வழங்க நீதிமன்றம் உத்தரவிட வேண்டுமெனவும், அந்த வழக்கின் வாயிலாக Swatch கோரியுள்ளது.

ஜூன் 24-ஆம் தேதி, கோலாலம்பூர் உயர் நீதிமன்றத்தில் அந்த வழக்குக்கான சீராய்வு ஒப்படைக்கப்பட்டுள்ளது.

இவ்வழக்கு விசாரணை ஜூலை 20-ஆம் தேதி செவிமடுக்கப்படும்.

அரசாங்கம் அல்லது பொது அமைப்புகளின் நடவடிக்கைகள் அல்லது முடிவுகளை மறு ஆய்வுச் செய்யக் கோரி சீராய்வு மனுக்கள் ஒப்படைக்கப்படுவது வழக்கமாகும்.

உள்துறை அமைச்சின் அதிகாரிகள், சட்டவிரோதமாக, ஆதாரமற்ற அல்லது அடிப்படை அற்ற முறையில், சரியில்லாத நோக்கத்திற்காக அந்த கைக் கடிகாரங்களை பறிமுதல் செய்ததாக, 1995-ஆம் ஆண்டு தொடங்கி மலேசியாவில் கைக்கடிகாரங்களை விற்று வரும் Swatch அந்த மனுவில் குறிப்பிடப்பட்டுள்ளதாக கூறப்படுகிறது.

விதிமுறைககுக்கு உட்பட்டே விற்கபட்ட அந்த கைக் கடிகாரங்களை, மே 25-ஆம் தேதி, கிள்ளான் பளத்தாக்கிலுள்ள சில பேரங்காடிகளில் உள்துறை அமைச்சின் அதிகாரிகள் மேற்கொண்ட சோதனையின் போது, பறிமுதல் செய்தனர் என்பது குறிப்பிடத்தக்கது.

 Tags
govt over seizures of Pride

Swatch sues Malaysian

watches worth RM64000


பிலிப்பீன்ஸ்; ஃபெர்ரி தீப்பற்றியதில்  10 பேர் உயிரிழப்பு

மணிலா,மார்ச் 30 – தென் பிலிப்பீன்சில் , நேற்றிரவு 200-கும் மேற்பட்டோரை ஏற்றிச் சென்ற ஃபெர்ரி பயணப் படகு தீப் பற்றியதில் குறைந்தது 10 பயணிகள் உயிரிழந்தனர்.

பீதியில் கடலில் குதித்த 7 பயணிகளைக் காணவில்லை என அதிகாரிகள் தெரிவித்தனர் .

இவ்வேளையில், 195 பயணிகளும் 35 பணியாளர்களும் உயிருடன் மீட்கப்பட்டிருப்பதாக அவர்கள் கூறினர்.

 Tags
10 dead

7 missing

ferry

fire leaves

Philippine


KL Tower-ரை கையகப்படுத்த அன்னுவாருக்கு கையூட்டு  வழங்கியதாக, இயக்குனர் மீது குற்றச்சாட்டு

கோலாலம்பூர், ஏப் 5 -கோலாலம்பூர் கோபுரத்தை கையகப்படுத்தும் நடவடிக்கையை விரைவுப்படுத்த, ஐந்து லட்சம் ரிங்கிட்டை கையூட்டாக வழங்கியதாக கூறப்படும் குற்றச்சாட்டை மறுத்து, Hydropshoppe நிறுவனத்தின் இயக்குனரான அப்துல் ஹமிட் ஷேக் விசாரணை கோரியுள்ளார்.

அவருக்கு எதிராக இன்று, கோலாலம்பூர் மாஜிஸ்திரேட் நீதிமன்றத்தில் குற்றம்சாட்டப்பட்டது.

கோலாலம்பூர் கோபுரத்தை கையகப்படுத்த ஏதுவாக, முன்னாள் தொடர்பு பல்லூடக அமைச்சர் அன்னுவார் மூசாவிற்கு, ஓராண்டுக்கு ஐந்து லட்சம் ரிங்கிட் வீதம் 15 ஆண்டுகளுக்கு கையூட்டு வழங்க அப்துல் ஹமிட் ஷேக் அப்துல் ரசாக் ஒப்புக் கொண்டதாக கூறப்படுகிறது.

கடந்தாண்டு ஜூலை மாதத்திற்கும் ஆகஸ்ட்டு மாதத்திற்கும் இடைப்பட்ட காலத்தில், புத்ராஜெயாவிலுள்ள, அமைச்சின் அலுவலகத்தில் அவர் அக்குற்றத்தை புரிந்ததாகவும் நீதிமன்றத்தில் தெரிவிக்கப்பட்டது.

 Tags
Director charged

for Annuar over KL Tower

takeover

with offering bribe


விரலில் மாட்டிக் கொண்ட மோதிரம்; மீட்பு படையினர் உதவி

லிபிஸ் , ஜூன் 30 – ஆடவர் ஒருவர் தனது மோதிரத்தை கழற்ற முயற்சித்து முடியாமல் போன நிலையில், அவர் குவாலா லிபிசில் உள்ள தீயணைப்பு மீட்பு துறையினரிடம் உதவி கேட்டுள்ளார்.

27 வயது முஹம்மட் சுஹைமி நோர்டின் (Muhammad Suhaimy Nordin) , தனது விரல் வீங்கி வலி அதிகரித்ததை அடுத்து , அவர் தீயணைப்பு மீட்பு துறையிடம் உதவி கேட்க சென்றுள்ளார் என தெரிய வந்துள்ளது.

தீயணைப்பு மீட்பு குழுவை சேர்ந்த மூவர் அந்த மோதிரத்தை கழற்ற சிறப்பு உபகரணங்களை பயன்படுத்தி அந்நபருக்கு எவ்வித காயமுமின்றி வெற்றிகரமாக அகற்றினர்.

சம்பந்தப்பட்டவர் அம்மோதிரத்தை வெகு நாட்களாக அணிந்து வந்துள்ளதாகவும், ஆனால் நேற்று அதனை கழற்ற முயற்சித்த போது அது விரலோடு மிக இறுக்கமாக இருந்ததினால் விரலில் வீக்கம் ஏற்பட்டுள்ளது என தெரியவந்துள்ளது.

 Tags
cincin tak boleh tanggal

Minta bantuan bomba


அல்லா  பதத்தை  அரசியல் ஆக்க வேண்டாம்  பிரதமர் அன்வார்  மீண்டும் வலியுறுத்து

சிரம்பான், ஆக 3 – அல்லா பதத்தை அரசியலாக்க வேண்டாம் என சம்பந்தப்பட்ட அனைத்து தரப்பினரையும் பிரதமர் டத்தோஸ்ரீ அன்வார் இப்ராஹிம் மீண்டும் கேட்டுக் கொண்டுள்ளார். மலேசியாவின் இஸ்லாமிய விவகாரங்களுக்கான தேசிய மன்றத்தின் தலைவரான மேன்மை தங்கிய சிலாங்கூர் சுல்தான் Sharafuddin Idris Shah கூட அண்மையில் அல்லா பதத்தை அரசியல் சர்ச்சையாக்கக்கூடாது என்று கேட்டுக்கொண்டிருந்ததையும் அன்வார் சுட்டிக்காட்டினார்.

அல்லா பதம் தொடர்பான விவகாரத்தை ஆட்சியாளர்கள் மாநாட்டிற்கு கொண்டுச் செல்வதற்கான முயற்சியில் நாம் ஈடுபட்டு வருகிறோம். எனவே இந்த விவகாரத்தை அரசியலாக்க வேண்டாம். கூட்டரசு அரசாங்கத்தின் பரிந்துரைக்கு ஏறப இந்த விவகாரத்தில் ஆட்சியாளர்கள் சுமுகமான தீர்வை காண்பார்கள் என்றும் பிரதர் வலியுறுத்தியுள்ளார். நேற்றிரவு Paroi சட்டமன்ற தொகுதியில் தாமான் Tuanku Jaafar ரில் ஒற்றுமை சொற்பொழிவு நிகழ்ச்சியில் கலந்துகொண்டபோது அன்வார் இதனைத் தெரிவித்தார். இந்த நிகழ்ச்சியில் நெகிரி செம்பிலான் மந்திரிபெசார் டத்தோஸ்ரீ Aminuddin Harun மற்றும் Paroi சட்டமன்றத் தொகுதிக்கான வேட்பாளர் Norwani மற்றும் சுற்று வட்டார மக்களும் திரளாக கலந்துகொண்டனர்.

 Tags
Jangan politikkan isu

Kallimah Allah - PM


மைக்கா, எம்.ஐ.இ.டி தொடர்பான  2 விசாரணை அறிக்கைகளில்  எந்தவொரு குற்றச் செயலும் இல்லை  ; அசாலினா ஒத்மான்

கோலாலம்பூர், மார்ச் 10 – மைக்கா ஹோல்டிங்ஸ் நிறுவனத்தின் மீதும், MIED -மாஜு கல்வி மேம்பாட்டு கழகத்தின் மீதும், MACC மலேசிய ஊழல் தடுப்பு ஆணையம், முறையே 3 விசாரணை அறிக்கைகளை திறந்ததாக, பிரதமர் துறையின் சட்ட விவகார அமைச்சர் டத்தோஶ்ரீ அசாலினா ஒத்மான் தெரிவித்தார்.

அதில் மைக்கா ஹோல்டிங்ஸ் மீதான ஒரு விசாரணை அறிக்கை, அரசாங்க துணை வழக்கறிஞரின் ஆய்வுக்கு உட்படுத்தப்பட்டிருக்கிறது. இவ்வேளையில், இரு விசாரணை அறிக்கைகள் முழுமைப்பெற்று விட்ட நிலையில் , 2009 MACC சட்டத்தின் கீழ், எந்தவொரு குற்றச் செயலும் இல்லாதது தெரிய வந்ததாக அமைச்சர் கூறினார்.

இதனிடையே, MIED – யின் ஒரு விசாரணை அறிக்கை தொடர்பில் குற்றம் சாட்டப்பட்டு விட்டதாகவும், இரு விசாரணை அறிக்கைகள் முழுமைப் பெற்று விட்டதாகவும் அவர் மேலும் கூறினார். அவ்விரு விசாரணை அறிக்கைகளில் எந்தவொரு குற்றச் செயலுல் இல்லாதது தெரிய வந்தது.

இவ்வேளையில் , MITRA – மலேசிய இந்தியர் உருமாற்றுத் திட்டம் தொடர்பாக திறக்கப்பட்ட 10 விசாரணை அறிக்கைகள் தொடர்பில் குற்றம் சாட்டப்பட்டு விட்டதாக அசாலினா ஒத்மான் குறிப்பிட்டார்.

மைக்கா, மித்ரா, எம்.ஐ.இ.டி ஆகியவை மீதான சுயேட்சை கணக்காய்வினை அரசாங்கம் எப்போது மேற்கொள்ளுமென ஈப்போ பாராட் நாடாளுமன்ற உறுப்பினர் எம். குலசேகரன் எழுப்பிய கேள்விக்கு , மக்களவையில் அமைச்சர் எழுத்துப்பூர்வமான அந்த பதிலை வழங்கினார்.

 Tags
MIED have no element

of offense

papers of MAIKA

The two investigation

under the MACC Act


பயணியை இனத்துவேசமாக திட்டியதோடு இறங்கும்படி கோரிய ஓட்டுனரை சிங்கப்பூர் கிரேப் தற்காலிமாக இடைநீக்கம் செய்தது

சிங்கப்பூர், அக் 12 – தனது பயணிக்கு எதிராக இன துவேச வார்த்தையை பயன்படுத்தியதோடு வாகனத்திலிருந்து வெளியேறும்படி கேட்டுக்கொண்ட Grab ஓட்டுனரை Grab நிறுவனம் தற்காலிகமாக இடைநீக்கம் செய்துள்ளது.

செவ்வாயன்று, இந்த சம்பவம் தொடர்பான வீடியோ காணொளியை “லான்ஜியோலோவர்” என்ற பெயருடைய ஒருவர் ஆன்லைன் மன்றமான ‘Reddit’ இன் சிங்கப்பூர் ஹேப்பினிங்ஸ் சப்ரெடிட் பக்கத்தில் வெளியிட்டார், இது இரு தரப்பினருக்கும் இடையேயான மோதலைக் காட்டுகிறது. பிக்-அப் செய்யும் போது நீண்ட நேரம் காத்திருக்கச் செய்ததாகவும், பின்னர் எந்தப் பாதையில் செல்ல வேண்டும் என்று கூறியதாகவும் கூறி, அந்த பயணியை ஓட்டுநர் “ஒரு குப்பை இந்தியன்” என்று அழைப்பதைக் காண முடிந்தது.

கிராப் விண்ணப்பம் தாமதமாக வருவதற்கு கூடுதல் கட்டணம் வசூலிக்கும் என்பதால், பயணி “அது ஒரு பொருட்டல்ல” என்று பதிலளித்தார்.

ஓட்டுநர் தொடர்ந்து பயணித்த போதிலும், “இறங்குங்கள்” என்று கேட்டுக் கொண்டார். ஓட்டுநரிடம் ஏன் “இனவெறி” என்று பயணி கேட்டார், அதை அவர் முதலில் மறுத்தார். ஓட்டுநரிடம் சொல்லுங்கள் என்று பயணி வற்புறுத்தியபோது, இந்தியர்கள் தனது அறிவின் அடிப்படையில் தாமதமாக வருவார்கள் என்று அந்த ஓட்டுனர் பதிலளித்தார். மேலும் சூடான கருத்துப் பரிமாற்றங்களுக்குப் பிறகு, ஓட்டுனர் தனது குரலை உயர்த்தி, பயணிகளை வாகனத்திலிருந்து “வெளியேறு” என்று கூறுவதுடன் அந்த காணொளி முடிவடைகிறது.

 Tags
‘get out’ of car

asked him

Grab Singapore

racist comments

suspends driver

to passenger

who allegedly


துன்புறுத்தப்பட்ட இரு சிறுமிகள் மீட்பு தாயும் காதலனும் கைது

மூவார், அக் 4 தங்களது தாய் மற்றும் அவரது காதலரினால் துன்புறுத்தப்பட்ட இரண்டு சகோதரிகள் மீட்கப்பட்டனர், மூவார் ஜலான் மேரியம் மிலுள்ள ஒரு வீட்டிலிருந்து 5 மற்றும் ஆறு வயதுடைய அந்த சிறுமிகள் மீட்கப்பட்டதாக மூவார் போலீஸ் தலைவர் துணை கமிஷனர் ராய்ஸ் முக்லிஸ் அஸ்மண் அஜிஸ் தெரிவித்தார். பிரம்பினால் தாக்கப்பட்ட அந்த சிறுமிகள் உடலில் சிராய்பு காயங்கள் காணப்பட்டன. செப்டம்பர் 16 ஆம் தேதிக்கும் 26ஆம் தேதிக்குமிடையே அந்த சிறுமிகள் துன்புறுத்தப்பட்டுள்ளது தங்களது விசாரணையில் தெரியவந்துள்ளதாக ராய்ஸ் முக்லிஸ் கூறினார். அந்த சிறுமிகளின் தந்தை மூவார் போலீஸ் தலைமையகத்தில் புகார் செய்ததைத் தொடர்ந்து 36 வயது பெண்ணும் அவரது 38 வயது காதலனும் கைது செய்யப்பட்டதாக ராய்ஸ் முக்லிஸ் தெரிவித்தார்.

 Tags
abuse case in Muar

aged 5 and 6

rescued in Suspected

sisters


செம்பனை  தோட்டத்தில்  எரியூட்டப்பட்ட நிலையில்  ஆடவரின்  சடலம் மீட்பு

சபா பெர்ணம், மே 24 – சுங்கை பெர்ணம், கம்போங் சுங்கை லீமாவில் மாட்டுப் கொட்டகைக்கு அருகேயுள்ள செம்பனை தோட்டத்தில் எரியூட்டப்பட்ட ஆடவரின் சடலம் ஒன்று மீட்கப்பட்டுள்ளது.

புகைந்துக் கொண்டிருந்த இடத்தில் சென்று பார்த்தபோது அங்கு உடல் ஒன்று எரிந்துக் கொண்டிருந்ததாக பொதுமக்களிடமிருந்து புகார் கிடைத்ததை அடுத்து, சம்பவ இடத்திற்கு போலிசார் விரைந்துள்ளனர்.

இச்சம்பவம் தொடர்பில் போலீஸ் தொடர்ந்து பல்வேறு கோணங்களில் விசாரணை மேற்கொண்டு வருவதால் எந்தவொரு ஆருடங்களையோ அல்லது அனுமானங்களையோ வெளியிட வேண்டாம் என பொதுமக்களை போலிஸ் கேட்டுக்கொண்டுள்ளது.

 Tags
bodies

burnt

in palm

oil

plantations


சுலு கோரிக்கை விவகாரம்  இறையாண்மையை தற்காத்துக் கொள்வதில் இணக்கப்போக்கு  கிடையாது

கோலாலம்பூர் , மார்ச் 14 -சுலு சுல்தானின் வாரிசுதாரர்கள்    தரப்பு எழுப்பியுள்ள   விவகாரங்களை கவனிப்பதற்கு   France உட்பட ஐரோப்பாவுக்கான அரசாங்கத்தின்   பிரதிநிதியாக   பிரதமர் துறையின்  சட்டம் மற்றும்  அமைப்புகளுக்கான  சீரமைப்பு  அமைச்சர் டத்தோஸ்ரீ Azalina  நியமிக்கப்பட்டுள்ளார்.

சுலு சுல்தான்    வாரிசுதாரர்கள் எனக் கூறிக்கொண்ட தரப்பினரின்  கோரிக்கைகளை தடுப்பதில் சாத்தியமான   அனைத்து அம்சங்களையும் மலேசியா   ஆராய்ந்து வருவதோடு   இறையாண்மையை தற்காத்துக் கொள்வதில்  விட்டுக்கொடுக்கும் பேச்சுக்கே இடமில்லையென   சுலு கோரிக்கை  தொடர்பான  சிறப்பு செயலகம்  வெளியிட்ட அறிக்கையில் கூறியுள்ளது.

தேசிய  இறையாண்மை  மற்றும் பாதுகாப்பு  போன்ற அம்சங்களில் அரசாங்கம் எதனையும் விட்டுக்கொடுக்காது என  இன்று வெளியிட்ட அறிக்கையில்    அந்த செயலகம் தெரிவித்துக் கொண்டது.

இதர எட்டு கோரிக்கையாளர்களுக்கும்  அரச சுலு படைகளின்  பயங்கரவாத குழுக்களுடன் தொடர்பு இருக்கிறதா என்பதையும் அரசாங்கம் ஆராய்ந்து வருகிறது.

 Tags
in defending

No compromise

says govt

sovereignty against

Sulu claims


ஜோகூர் இடைத்தேர்தல்: சிம்பாங் ஜெராம் மற்றும் பூலாய் தொகுதியில் பக்காதான் ஹரப்பான் வெற்றி

ஜோகூர் , செப் 10 – ஜோகூரில் நேற்று சிம்பாங் ஜெராம் சட்டமன்றம் மற்றும் பூலாய் நாடாளுமன்றத்திற்கான இடைத்தேர்தலில் பக்காதான் ஹரப்பான் தனது வெற்றியைத் தற்காத்துக் கொண்டது.

சிப்பாங் ஜெராம் சட்டமன்ற தொகுதியில் பக்காத்தான் ஹரப்பான் வேட்பாளர் நஸ்ரி அப்துல் ரஹ்மான் 3,514 வாக்குகள் பெரும்பான்மையில், 13,844 வாக்குகள் பெற்று இவ்வெற்றியைப் பெற்றார்.

இத்தொகுதியில் போட்டியிட்ட பெரிக்காத்தான் நேசனல் கூட்டணியின் வேட்பாளர் டாக்டர் மஸ்ரி யஹ்யா 10,330 வாக்குகளையும் , சுயேச்சை வேட்பாளர் S .ஜெகநாதன் 311 வாக்குகளையும் பெற்று தோல்வி கண்டனர்.

கடந்த ஆண்டு நடைபெற்ற ஜொகூர் சட்டமன்ற தேர்தலின்போது காலஞ்சென்ற சலாஹூடின் அயோப்பிற்கு கிடைத்த 40.94 விழுக்காடு வாக்குகளை ஒப்பிடும்போது நேற்றைய இடைத் தேர்தலில் நஸ்ரி கூடுதல் வாக்குகளைப் பெற்றுள்ளார்.

இதனிடையே பூலாய் நாடாளுமன்ற தொகுதியை பக்காத்தான் ஹராப்பான் தற்காத்துக் கொண்டது. அந்த தொகுதியில் நடைபெற்ற இடைத்தேர்தலில் பக்காத்தான் ஹராப்பான் கூட்டணியின் வேட்பாளரான சுஹைசன் கையாட் 18,641 வாக்குகள் பெரும்பான்மையில் வெற்றி பெற்றார். மிகவும் பரபரப்பாக நடைபெற்ற இந்த இடைத் தேர்தலில் அவருக்கு மொத்தம் 48,283 வாக்குகள் கிடைத்தன. அவரை எதிர்த்து போட்டியிட்ட பெரிக்காத்தான் நேசனல் கூட்டணியைச் சேர்ந்த சுல்கிஃபிலி ஜஃபார் 29,642 வாக்குகளையும் சுயேச்சை வேட்பாளர் சம்சுதீன் முஹமட் 528 வாக்குகளையும் பெற்று தோல்வி கண்டனர்.

கடந்த பொதுத் தேர்தலில் பக்காத்தான் ஹராப்பான் வேட்பாளராக போட்டியிட்டு வெற்றி பெற்ற சலாஹூடின் அயோப் பெற்ற 55.5 விழுக்காடு வாக்குகளைவிட இது அதிகமாகும். பக்காத்தானுக்கு 62 விழுக்காடு வாக்குகள் கிடைத்துள்ளன.

Pulai நாடாளுமன்ற தொகுதியை பக்காத்தான் ஹராப்பான் தற்காத்துக் கொண்டதன் மூலம் நாடாளுமன்றத்தில் மூன்றில் இரண்டு பெரும்பான்மை இடத்தை பிரதமர் டத்தோஸ்ரீ அன்வார் இப்ராஹிம் தலைமையிலான பக்காத்தான் ஹராப்பான் – தேசிய முன்னணி ஒற்றுமை அரசாங்கம் நிலைநிறுத்திக் கொண்டது.

 Tags
PH

Pulai

retains victory

Simpang Jeram


‘காணாமல் போன, திருடப்பட்ட அல்லது சேதமடைந்த பொருட்கள்’ ; ஊழியர் பணிநீக்கம் செய்தது பிரிட்டிஷ் அருங்காட்சியகம்

லண்டன், ஆகஸ்ட்டு 17 – பிரிட்டிஷ் அருங்காட்சியகத்தில், பாதுகாத்து வைக்கப்பட்டிருந்த பொருட்கள் சில, “காணாமல் போனது அல்லது களவாடப்பட்டது அல்லது சேதமடைந்ததாக” கூறப்படும் சம்பவம் தொடர்பில், ஊழியர் ஒருவர் பணிநீக்கம் செய்யப்பட்டுள்ளதாக, அருங்காட்சியக நிர்வாகம் கூறியுள்ளது.

அதோடு, அவ்விவகாரம் தொடர்பில் போலீஸ் புகார் செய்யப்பட்டுள்ளதை தொடர்ந்து விசாரணை தொடங்கப்பட்டுள்ளது.

சம்பந்தப்பட்ட ஊழியருக்கு எதிரான சட்ட நடவடிக்கையும் எடுக்கப்பட்டுள்ளது.

அருங்காட்சியகத்தின் கிடங்கில் பாதுகாத்து வைக்கப்பட்டிருந்த பொருட்கள் சில “காணாமல் போயிருக்கலாம் அல்லது களவாடப்பட்டிருக்கலாம் அல்லது சேதமடைந்திருக்கலாம்” என நம்பப்படுகிறது.

எனினும், எத்தனை பொருட்கள் காணாமல் போனது அல்லது களவாடப்பட்டது அல்லது சேதமடைந்தது என்பது சரியாக தெரியவில்லை. அதனை கண்டறிய உள்விசாரணையும் மேற்கொள்ளப்பட்டுள்ளது. அதன் வாயிலாக, சம்பந்தப்பட்ட பொருட்களை மீட்க முடியும் என நம்பபடுகிறது.

1753-ஆம் ஆண்டு நிறுவப்பட்ட பிரிட்டிஷ் அருங்காட்சியகம், உலகின் மிகவும் பிரபலமான அருங்காட்சியகங்களில் ஒன்றாகும்.

எகிப்திய மம்மிகள் உட்பட சுமார் 80 லட்சம் பண்டைய அல்லது வரலாற்று சுவடுகள் நிறைந்த பொருட்களை அது தன்னகத்தே கொண்டுள்ளது.

எனினும், காலணித்துவ ஆட்சியின் போது,

உலகம் முழுவதும் இருந்து சேகரிக்கப்பட்ட அந்த பொருட்களை, சில நாடுகள் அண்மைய காலமாக உரிமை கோரி வருவதால், பிரிட்டிஷ் அருங்காட்சியம் நெருக்கடியை எதிர்நோக்கியிருப்பதாக கூறப்படுகிறது.

 Tags
British Museum

damaged' items

missing

sacks employee over

stolen or


அம்னோவிலிருந்து கைரி,நோ ஓமார் நீக்கம்;   ஹிஷாமுடின் ,  ஷாரில் இடைநீக்கம்

கோலாலம்பூர், ஜன 28 – நான் அதிகம் நேசித்த, விசுவாசமாக இருந்த கட்சியினால் நீக்கப்பட்டுவிட்டேன். இதனால் மனம் உடைந்து போகவில்லை ; அடிபணிந்தும் போகவில்லை என அம்னோவிலிருந்து நீக்கப்பட்ட பின் கைரி ஜமாலுடின் தமது டுவிட்டரில் பதிவிட்டார்.

15-வது பொதுத் தேர்தலின்போது கட்சியின் ஒழுங்கை மீறியதால் அம்னோ சட்ட விதிக்கு ஏற்ப கட்சியிலிருந்து கைரி நீக்கப்படுவதாக அம்னோ உச்சமன்றம் நேற்றிரவு முடிவு செய்தது.

அம்னோவின் இந்த முடிவால் தாம் ஏமாற்றம் அடையவில்லை என்றும் கைரி தெரிவித்தார்.

இதனிடையே, நேற்றிரவு கூடிய அம்னோ உச்ச மன்றம், சிலாங்கூர் அம்னோ தொடர்பு குழுவின் முன்னாள் தலைவர் நோ ஒமாரையும் கட்சியிலிருந்து நீக்கியது.

மேலும், Sembrong நாடாளுமன்ற உறுப்பினர் Datuk Seri Hishamuddin , கட்சியின் முன்னாள் இளைஞர் பிரிவின் துணைத் தலைவர் Shahril Hamdan ஆகியோரும் அம்னோவிலிருந்து 6 ஆண்டுகள் இடை நீக்கம் செய்யப்பட்டனர்.

கட்சியில் கீழறுப்பு செய்யும் நடவடிக்கைகளில் ஈடுபட்டதன் காரணமாக , முக்கிய உறுப்பினர்கள் நீக்கப்பட்டதோடு, சிலர் இடை நீக்கமும் செய்யப்பட்டதாக, அம்னோவின் தலைமை செயலாளர் அகமட் மஸ்லான் நேற்றிரவு வெளியிட்ட அறிக்கையில் தெரிவித்தார்.

 Tags
hishamuddin

khairy

Noh omar

sacked

Shahril Hamdan


சூடான் கலவரத்தில்     குறைந்தது     200 பேர் மரணம்     1,800 பேர் காயம்

கார்டூம் , ஏப் 18 – சூடனில் ராணுவ படைகளுக்கும் அந்நாட்டின் துணை ராணுவத்திற்கும் இடையிலான மோதலில் இதுவரை சுமார் 200 பேர் மாண்டனர். அந்த மோதலில் 1,800 பேர் காயம் அடைந்தனர். இரு தரப்புக்களுக்மிடையே நடைபெற்றுவரும் சண்டையில் மருத்துவமனையும் சேதம் அடைந்தது. சூடானில் ஆளும் ராணுவத்திற்கும் துணை ராணுவத்திற்குமிடையே நடைபெற்றுவரும் மோதலில் தலைநகர் கார்டூமில் நெருக்கடியும் பதட்ட நிலையும் அதிகரித்துள்ளது.

இரு தரப்பினரும் தலைநகரின் சில பகுதிகள் தங்களது கட்டுப்பாட்டில் இருப்பதாக கூறிக்கொள்கின்றனர். கார்டூம் நகரில் தொடர்ந்து துப்பாக்கி சூடு மற்றும் குண்டு வெடிப்பு சத்தங்கள் கேட்டதாக அங்குள்ள மக்கள் தெரிவிக்கின்றனர். சூடான் ராணுவ தலைவர் Abdul Fatta al Burhan மற்றும் ராணுவ துணைத்தலைவர் mohamad Hamdan Daglo ஆகியாருக்கிடையே ஏற்பட்ட கருத்து வேறுபாடே இப்போதைய நெருக்கடிக்கு காரணம் என கூறப்படுகிறது.

 Tags
1800

Almost 200

dead

in Sudan

wounded


சட்டத் துறை தலைவரின் அனுமதியின்றி  கோவிட் -19 தடுப்பு மருந்துகள் கொள்முதல் செய்யப்பட்டன ; அன்வார்

புத்ராஜெயா, பிப் 8 – கோவிட் -19 தடுப்பு மருந்து கொள்முதல் செய்யப்பட்ட நடவடிக்கையிலும், அதற்கான தொகையை முடிவு செய்வதிலும், விதிமுறைகள் பின்பற்றப்படவில்லை என பிரதமர் டத்தோ ஶ்ரீ அன்வார் இப்ராஹிம் கூறியிருக்கிறார்.

தேசிய சட்டத் துறை தலைவரின் அனுமதியின்றி கோவிட் தடுப்பு மருந்து கொள்முதலுக்கான ஆவணத்தில் சுகாதார அமைச்சர் கையெழுத்திட்டிருக்கிறார்.

அதையடுத்து, நாட்டின் கோவிட் தடுப்பு மருந்து கொள்முதல் தொடர்பான வெள்ளை அறிக்கை நாடாளுமன்றத்தில் தாக்கல் செய்யப்படுமென பிரதமர் கூறினார்.

அந்த கொள்முதல் நடவடிக்கையில் சம்பந்தப்பட்ட சுகாதார அமைச்சர் யார் என வினவியபோது , அன்வார் அவ்வமைச்சரின் பெயரைக் குறிப்பிடவில்லை.

 Tags
Anwar revealed

Attorney General

of vaccines without

the approval of the

the procurement


மலேசியாவின்  வரலாறை  தெரிந்துகொண்டு பேசுங்கள் ; பாஸ் எம்.பிக்கு  சரவா அமைச்சர்  நினைவுறுத்து

கோலாலம்பூர், மார்ச் 17 – முஸ்லிம் அல்லாதார் வழிபாட்டு தலங்களுக்கு அருகே பள்ளிவாசல்களை அரசாங்கம் கட்டக்கூடாது என Kuala Langat நாடாளுமன்ற உறுப்பினரான பாஸ் கட்சியைச் சேர்ந்த Ahmad Yunus Hairi கேட்டுக்கொண்டது இஸ்லாமிய உணர்வை வெளிப்படுத்துவதாக இல்லையென சரவா அமைச்சர் Abdul Karim Rahman சாடினார். இதுபோன்ற தீவிரவாத கருத்துக்கள் நிச்சயம் உண்மையான இஸ்லாமிய உணர்வை பிரதிபலிக்கவில்லையென மாநில இளைஞர், விளையாட்டு மற்றும் தொழில் முனைவர் அமைச்சருமான Abdul Karim தெரிவித்திருக்கிறார்.

இஸ்லாம் மற்றவர்கள் மீது அல்லது முஸ்லிம்கள் அல்லாத அண்டை அயலாரிடம் வெறுப்புணர்வை ஊக்குவிப்பதில்லை என்பதோடு இத்தகையோர் நாட்டின் வரலாற்றை தெரிந்துகொள்ள வேண்டும் என அவர் கூறினார். இதுபோன்ற பயனற்ற பேச்சுக்களுக்கு அரசாங்கம் முற்றுப்புள்ளி வைக்க வேண்டும் என்பதோடு . மலேசியாவின் பல இனங்கள் மற்றும் பல்வேறு சமயங்களை வெறுப்பவர்கள் மீது குற்றஞ்சாட்டப்பட வேண்டும் என்றும் Abdul Karim வலியுறுத்தினார்.

 Tags
about Pas

MP's Views

Nothing Islamic

Says Sarawak Minister


22 அணுகுண்டுகள் வெடிப்பதற்கு சமமான சிறுகோள் பூமியில் விழும் ; நாசா அதிர்ச்சி தகவல்

வாஷிங்டன், செப்டம்பர் 19 – 22 அணுகுண்டுகளை வெடிக்கச் செய்வதற்கு சமமான சக்தியைக் கொண்ட சிறுகோள் ஒன்று, பூமியில் விழும் என இதற்கு முன் கூறப்பட்ட வேளை ; அது பூமியில் எப்பொழுது விழுமெனும் சரியான தேதியை விஞ்ஞானிகள் இப்பொழுது வெளியிட்டுள்ளனர்.

பென்னு  என அழைக்கப்படும் அந்த விண்வெளி பாறை ஆறாண்டுகளுக்கு ஒருமுறை பூமியை கடந்து செல்வது வழக்கமாகும்.

எனினும், 2184-ஆம் ஆண்டு, செப்டம்பர் 24-ஆம் தேதி, ஒரே கோட்டில் பயணிக்கும் என்பதால், பூமியும் அந்த சிறுகோளும் மோதிக் கொள்ளுமென கணிக்கப்பட்டுள்ளது.

அந்த தேதி இன்னும் வெகு தொலைவில் இருந்தாலும், பென்னுவை அந்த நேர் பாதையிலிருந்து திசை திருப்ப, அமெரிக்க விண்வெளி ஆய்வு நிறுவனமான நாசா, கடுமையாக உழைத்து வரும் வேளை ; அது தற்போது இறுதிக்கட்டத்தில் உள்ளதாக கூறப்படுகிறது.

பென்னுவிலிருந்து நாசா பூமிக்கு கொண்டு வரும் மாதிரி, இம்மாதம் 24-ஆம் தேதி, உட்டாவிலுள்ள  பாலைவனப்பகுதியில் தரையிறங்குமென எதிர்ப்பார்க்கப்படுகிறது.

2020-ஆம் ஆண்டு பென்னுவின் மேற்பரப்பிலிருந்து நாசா அந்த 250 கிராம் மாதிரியை சேகரித்ததாக கூறப்படுகிறது.

பென்னு பூமியில் விழுந்தால், அது சுமார் 9.6 கிலோமீட்டர் ஆழமுள்ள பள்ளத்தை உருவாக்கும் என்பதோடு, எல்லா திசைகளிலும் சுமார் 965 கிலோமீட்டர் தூரம் வரை அழிவை ஏற்படுத்துமென நாசா கணித்துள்ளது.

 Tags
Asteroid menyamai letupan 22 bom atom

diramal terhempas ke Bumi


நிறுவனங்களில் தொழிற்ப்பயிற்சி பெறும் மாணவர்களின் படித்தொகை உயிர்தப்பட வேண்டும்; பிரதமர் அன்வார் கோரிக்கை

கோலாலம்பூர், ஜூன் 19 – தொழில் நிறுவனங்களில் பயிற்சி பெரும் மாணவர்களின் படித்தொகையை சிறிது உயர்த்துவது குறித்து மறுபரிசீலனை செய்ய பெரிய தொழில் நிறுவனங்களை பிரதமர் டத்தோ ஸ்ரீ அன்வார் இப்ராஹிம் கேட்டு கொண்டார்.

எவராயினும் அதனை கட்டாயமாக அரசாங்கம் ஒரு குறிப்பிட்ட முறையை நிர்ணயிக்காது என்றும் அவர் கூறியுள்ளார்.

மாணவர்கள் சிலர் தங்களுக்கு கிடைக்கும்

படித்தொகை போதுமானதாக இல்லையென்று கருத்துகளை வெளிப்படுத்தியதை தொடர்ந்து பிரதமர் இதனை கண்டிப்பாக அமைச்சரவையில் பரிசீலனை செய்ய போவதாக கூறியுள்ளார்.

பயிற்சி பெரும் மாணவர்கள் உணவு மற்றும் பயணம் போன்ற அன்றாட தேவைகளை ஈடுகட்ட , குறைந்தபச்சம் ஒரு தொகையை வழங்குவது குறித்து முதலாளிகள் பரிசீலனை செய்ய வேண்டும் என கேட்டு கொள்ளப்பட்டுள்ளது.

 Tags
elaun latihan praktikal

Kerajaan

pertimbang pemberian

seru syarikat korporat


விமானத்தில் பயணிக்க வேண்டுமா? உடல் எடையை நிறுத்துக் கொள்ளுங்கள் ; கட்டாயமாக்குகிறது பேங்கோக் ஏர்வேஸ்

பேங்கோக், செப்டம்பர் 18 – பேங்கோக் ஏர்வேஸ் விமானத்தில் பயணிக்க விரும்பும் பயணிகள், தங்கள் எடையை நிறுத்த பின்னரே இனி விமானத்தில் ஏற அனுமதிக்கப்படுவார்கள்.

அக்டோபர் 31-ஆம் தேதி தொடங்கி அந்த நிபந்தனை அமலுக்கு வருவதாக, பேங்கோக் ஏர்வேஸ் நிறுவனம் அறிவித்துள்ளது.

எனினும், அவ்வாறு திரட்டப்படும் பயணிகளின் உடல் எடை உட்பட அனைத்து தரவுகளும் இரகசியமாக வைக்கப்படுமென அந்நிறுவனம் உத்தரவாதம் அளித்துள்ளது.

அனைத்துலக சிவில் ஏவியேஷன் அமைப்பின் விதிமுறைகளுக்கு ஏற்ப, விமானத்தின் பாதுகாப்பை உறுதிச் செய்ய அந்நடவடிக்கை அமல்படுத்தப்படுவதாக, பேங்கோக் ஏர்வேஸ் ஓர் அறிக்கையின் வாயிலாக தெரிவித்தது.

குறிப்பாக, விமானம் புறப்படும் போது அதன் மொத்த எடையை கணக்கிட உதவுவதே அதன் நோக்கமாகும்.

அதனால், விமானத்தில் ஏறுவதற்கு முன், அதன் நுழைவாயிலில் பயணிகளின் எடை நிறுக்கப்படும். அதற்கு பயணிகள் முழு ஒத்துழைப்பு வழங்க வேண்டுமென அந்நிறுவனம் கேட்டுக் கொண்டுள்ளது.

பேங்கோக், சுவர்ணபூமி விமான நிலையத்தைத் தளமாக கொண்டு செயல்படும் பேங்கோக் ஏர்வேஸ் நிறுவனம், உள்நாட்டு பயணங்கள் உட்பட கம்போடியா, ஹாங் கோங், லாவோஸ், மாலத்தீவு, மியன்மார், சிங்கப்பூர், வியட்நாம் ஆகிய நாடுகளுக்கு சேவைகளை வழங்குவது குறிப்பிடத்தக்கது.

 Tags
Bangkok Airways

minta penumpang

timbang berat badan


‘எதுவும் நிரந்தரம் இல்லை’ ; மாணவர்களுடனான இறுதி சந்திப்பு நிகழ்ச்சியில் சலாவுடின் அறிவுரை

பெட்டாலிங் ஜெயா, ஜூலை 24 – கடந்த வெள்ளிக்கிழமை, UUM வட பல்கலைக்கழக மாணவர்களுடனான சந்திப்பு நிகழ்ச்சியில் கலந்து கொண்டு பேசிய மறைந்த டத்தோ ஸ்ரீ சலாவுடின் அயூப், “எல்லாம் தற்காலிகமானது. அதனால், கால்களை தரையில் வைத்து நடப்பது நல்லது” என நினைவூட்டியதாக கூறப்படுகிறது.

உள்நாட்டு வாணிப – வாழ்க்கைச் செலவின அமைச்சரான டத்தோ ஸ்ரீ சலாவுடின் அயூப், அவசரமாக மருத்துவமனைக்கு கொண்டு செல்லப்படுவதற்கு முன்னர் கலந்து கொண்ட இறுதி நிகழ்ச்சி அதுவாகும்.

‘இந்த வாழ்க்கையில் ஒருவர் வகிக்கும் பதவிகள் அனைத்தும் குறிப்பிட்ட ஒரு காலம் வரைதான்” என சலாவுடின் கூறும் காணொளி துணுக்கு ஒன்று, சமூக ஊடகங்களில் பரவலாக பகிரப்பட்டு வருகிறது.

அமைச்சராக இருந்தாலும், பொதுச் சேவை துறையில் உயரிய பதவி வகித்தாலும், தேசியப் போலீஸ் படை தலைவராவே இருந்தாலும் கூட, அவை அனைத்திற்கும் ஒரு கால வரையறை உள்ளது.

“நான் அதிகாரப்பூர்வ வாகனத்தில், மெய்காவலர்கள் மற்றும் சிறப்பு அதிகாரிகள் புடைசூழ இந்த நிகழ்ச்சிக்கு வந்துள்ளேன். எனினும், இது அனைத்தும் நிறந்தரம் அல்லாதது. அதனால் மதிப்பீடு செய்யும் திறனை நாம் கொண்டிருக்க வேண்டுமென தனது இறுதி உரையில் சலாவுடின் வலியுறுத்தியுள்ளார்.

ஜொகூர் பாக்காதான் ஹரப்பான் தலைவரும், அமானா கட்சியின் துணைத் தலைவருமான 61 வயது சலாவுடின், கடந்த வெள்ளிக்கிழமை, வாந்தி மற்றும் மயக்கம் காரணமாக, அவசரமாக அலோர் ஸ்டாரிலுள்ள, சுல்தானா பஹியா மருத்துவமனைக்கு கொண்டு செல்லப்பட்டதாக, அவரது ஊடக செயலாளர் சியாகிரின் ஹூஸ்னல் கூறியிருந்தார்.

மூளையில் ஏற்பட்ட இரத்தக் கசிவை அகற்ற, கடந்த சனிக்கிழமை இரவு அவருக்கு அறுவை சிகிச்சை மேற்கொள்ளப்பட்ட வேளை ; நேற்றிரவு மணி 9.23 வாக்கில் அவர் உயிரிழந்தார்.

ஜொகூரை பூர்வீகமாக கொண்ட சலாவுடின், அரசியலில் கால் பதிப்பதற்கு முன், புத்ரா பல்கலைக்கழகத்தில் பட்டப்படிப்பை முடித்து விட்டு வங்கியில் பணியாற்றியவர் என்பது குறிப்பிடத்தக்கது.

 Tags
'Everything is temporary'

before his passing.

Salahuddin advised students at last event


வாகனம் அற்ற பகுதி ; பண்டா ஹிலிரில்,  சனிக்கிழமைகளில் சில சாலைகள் மூடப்படும்

மலாக்கா, ஆகஸ்ட்டு 16 – வரும் வாரம் தொடங்கி ஒவ்வொரு  சனிக்கிழமையும், பண்டா ஹிலிரிலுள்ள, ஒரு பகுதி சாலை போக்குவரத்துக்கு மூடப்படும்.

“வாகனம் அற்ற பகுதி” திட்டத்தை செயல்படுத்துவதற்கான சோதனை கட்டமாக அந்நடவடிக்கை மேற்கொள்ளப்படுவதாக, மலாக்கா மாநில வீடமைப்பு, ஊராட்சி, வடிகால், பருவநிலை மாற்றம் மற்றும் பேரிடர் நிர்வாக ஆட்சிக்குழு உறுப்பினர் டத்தோ ராயிஸ் யாசின் தெரிவித்தார்.

வரும் சனிக்கிழமை மாலை மணி ஆறு தொடங்கி நள்ளிரவு மணி 12 வரை, 2.3 கிலோமீட்டர் தூரம் கொண்ட சாலைகள் மூடப்படும்.

ஜாலான் இஸ்தானா, ஜாலான் மகாமா, ஜாலான் கெரேஜா, லோரோங் கெரேஜா, ஜாலான் லக்சமானா உட்பட ஜாலான் துன் காலில், ஜாலான் மெர்டேக்கா ஆகிய சாலைகளின் ஒரு பகுதியும் மூடப்படும்.

சம்பந்தப்பட்ட சாலைகளை மூடும் சோதனை கட்டம், வரும் சனிக்கிழமை, மாலை மணி ஆறு தொடங்கி 12 வரையில் பண்டா ஹிலிரில் நடைபெறவுள்ள “Ride and Run” திட்டத்துடன் தொடங்கும்.

மாநில அராசாங்கத்தின் அந்த புதிய முயற்சிக்கு மக்கள், சுற்றுப்பயணிகள் மற்றும் வியாபாரிகளின் வரவேற்பு எப்படி உள்ளது என்பதும் மதிப்பீடு செய்யப்படும்.

அதே சமயம், இந்த சோதனைக் கட்டம் நெடுகிலும், மூடப்பட்டிருக்கும் சாலைகளில் உள்ள தங்கும் விடுதிகளுக்கு செல்ல, சுற்றுப் பயணிகளுக்கு புகி கார் சேவை ஏற்படுத்தி தரப்படும்.

 Tags
Bandar Hilir

ditutup

setiap Sabtu

Zon Bebas Kenderaan


Lata Changkah    நீர் வீழ்ச்சியில்   இளம்பெண்  மூழ்கி மரணம்

பண்டார் பெர்மைசூரி, ஏப் 27 – Trengganu Setiu வில் Kampung Ulu Seladang கில் Lata Changkah நீர் வீழ்ச்சியில் இளம் பெண் ஒருவர் மூழ்கி மாண்டதைத் தொடந்ந்து அந்த நீர் வீழ்ச்சிக்கு உல்லாச பொழுதை கழிக்கச் சென்ற குடும்பத்தினரின் மகிழ்ச்சி சோகத்தில் முடிந்தது. தனது உறவினரான ஐந்து பெண்களுடன் குளித்துக்கொண்டிருந்தபோது வழுக்கி கீழே விழுந்ததால் 19 வயதுடைய Nor Alia Farhana மரணம் அடைந்தார். கெமமான் , Seri Bandi யைச் சேர்ந்த Nor Alia வை அவரது குடும்ப உறுப்பினர்கள் நீர் வீழ்ச்சியிலிருந்து மீட்ட போதிலும் அவர் இறந்துவிட்டதை மருத்துவ குழுவினர் உறுதிப்படுத்தினர் என Setiu போலீஸ் தலைவர் Affandi Hussin தெரிவித்தார். இதனிடையே நீர் தொடர்பான பொழுது போக்கு நடவடிக்கைகளுக்காக எங்கு சென்றாலும் பாதுகாப்புக்கு பொதுமக்கள் முன்னுரிமை கொடுக்க வேண்டும் என போலீசார் கேட்டுக்கொண்டனர்.

 Tags
A family picnic

a girl drowned

in the Changkah waterfall

turned into a tragedy


நாடாளுமன்றத்தின் அடுத்த கூட்டம் முன்கூட்டியே மே 22 ஆம்தேதி தொடங்குகிறது

கோலாலம்பூர், மார்ச் 22 – நாடாளுமன்றத்தின் இரண்டாவது கூட்டம் மூன்று வாரங்களுக்கு முன்னதாகவே நடைபெறும் என நாடாளுமன்ற சபாநாயகர் டத்தோ ஜொஹாரி அப்துல் தெரிவித்தார். மே 22 ஆம் தேதி தொடங்கி ஜூன் 15 ஆம் தேதிவரை மொத்தம் 11 நாட்களுக்கு மக்களவை கூட்டம் நடைபெறும் என அவர் இன்று நாடாளுமன்ற உறுப்பினர்களிடம் தெரிவித்தார். நாடாளுமன்றத்தின் தலைவர் என்ற முறையில் இந்த தேதி மாற்றத்திற்கு பிரதமர் டத்தோஸ்ரீ அன்வார் இப்ராஹிம் இணக்கம் தெரிவித்தாகவும் ஜொஹாரி கூறினார். தொடக்கத்தில் அடுத்த நாடாளுமன்ற கூட்டம் ஜூன் 12 ஆம் தேதி முதல் 27 ஆம்தேதிவரை நடைபெறுவதற்கு திட்டமிடப்பட்டிருந்தது.

 Tags
brought forward to

May 22

meeting

Next Dewan Rakyat


சிறைக்குள் போதைப் பொருள் கடத்திய வார்டனுக்கு   மரண தண்டனை

ஷா ஆலாம், பிப் 1 – 4 ஆண்டுகளுக்கு முன்பு, சிறைக்குள் போதைப் பொருளை விநியோகித்ததற்காக, சிறை வார்டனுக்கு ஷா ஆலாம் உயர் நீதிமன்றம் மரண தண்டனையை விதித்தது.

40 வயதான Mohd Elmy Arif Hamid எனும் அந்த ஆடவர், 410.07 கிராம் கஞ்சாவையும், Metham-phetamine போதைப் பொருளையும் சிறைக்குள் விநியோகித்ததாக குற்றம் சாட்டப்பட்டது.

அந்த குற்றம் சந்தேகத்திற்கு இடமின்றி நிரூபிக்கப்பட்டதை அடுத்து Mohd Elmy- க்கு மரண தண்டனை விதித்து , நீதிபதி தீர்ப்பளித்தார்.

இதனிடையே, பிடிபட்ட அதே இடத்தில் அதே நேரத்தில், அந்நபர், ஹெரோய்ன் உட்பட மேலும் சில போதைப் பொருள்களை வைத்திருந்த குற்றச்சாட்டுகளுக்காக , நீதிபதி ஈராண்டுகள் சிறைத்தண்டனையையும், 3 பிரம்படிகளையும் தண்டனையாக விதித்தார்.

 Tags
for distributing drugs in

gets death sentence

Sg Buloh prison

Warden


உறங்கும் வசதியுடன் கூடிய உணவகமா? ; சாப்பிட்ட பின்னர் ஓய்வெடுக்கும் வசதி

அமான், ஜூலை 24 – ஜோர்டனில், வாடிக்கையாளர்களின் கஷ்டத்தை உணர்ந்த உணவகம் ஒன்று, உணவு உட்கொண்ட பின்னர் படுத்துறங்கும் வசதியை ஏற்படுத்தி தந்துள்ளது.

குறிப்பாக, சம்பந்தப்பட்ட உணவகத்தில் விற்கப்படும் Mansaf எனும் கொழுப்பு சத்து நிறைந்த உணவை உண்டவுடன் உறக்கம் வந்து விடுமாம்.

ஆட்டிறைச்சி, நெய், சோறு அல்லது ரொட்டியை கொண்டு Mansaf தயாரிக்கப்படுவதால், அது ஒருவரை உடனடியாக உறக்கத்தில் தள்ளும் ஆற்றலை கொண்டுள்ளதாக கூறப்படுகிறது.

கோடை காலத்தில், அந்நாட்டு மக்கள் அந்த உணவை வீட்டில் வாங்கி உண்பதே வழக்கமாம். உண்ட பின் வசதியாக உறங்க அவ்வாறு செய்ததாக கூறப்படுகிறது.

அதனால், முதலில் Mansaf உணவை மட்டும் விற்பனை செய்து வந்த Moab எனும் அந்த உணவகம் தற்பொழுது உணவகத்திலேயே படுத்து உறங்கும் வசதியை ஏற்படுத்தியுள்ளது.

அதற்காக உணவகத்தின் ஒரு பகுதி மாற்றியமைக்கப்பட்டு, படுக்கை வசதியும் ஏற்படுத்தி தரப்பட்டுள்ளது.

உணவக உரிமையாளரின் மகன் நகைச்சுவையாக முன் வைத்த பரிந்துரை, இப்பொழுது உண்மையாகவே செயல்படுத்தப்பட்டிருப்பதாகவும் கூறப்படுகிறது.

Moab உணவகத்தின் அந்த உறங்கும் சேவைக்கு நல்ல வரவேற்பு கிடைத்து வருவதாகவும் கூறப்படுகிறது

 Tags
dengan tidur

Pakej makan sekali


பிரிக்பீல்ட்ஸ் , ஸ்ரீ மகா ஆஞ்சநேயர் ஆலய மகா கும்பாபிஷேகம் ஆயிரக்கணக்கான பக்தர்கள்  திரண்டனர்

கோலாலம்பூர், ஜன 27 – பிரிக்பீல்ட்ஸ் வட்டாரத்தில் மிகவும் பிரசித்தி பெற்ற ஸ்ரீ மகா ஆஞ்சநேயர் ஆலய மகா கும்பாபிஷேகம் இன்று காலையில் கோலாகலமாக நடைபெற்றது. கோலாலம்பூர் மட்டுமின்றி கிள்ளான் பள்ளத்தாக்கு ,சிரம்பான் போன்ற இடங்களிலிருந்தும் வந்த ஆயிரக்கணக்கர்ன பக்தர்கள் அந்த நிகழ்வில் கலந்துகொண்டு சிறப்பித்தனர்.

பல லட்சம் ரிங்கிட் செலவில் திருப்பணி செய்யப்பட்டு ஸ்ரீ மகா ஆஞ்சநேயர் ஆலயம் மிகவு கம்பீரமாக காட்சியளிக்கும் இந்த ஆலயம் பிரிக்பீல்ட்ஸ் வட்டாரத்தின் முக்கிய அடையாளமாகவும் திகழ்வதாக ஆலயத் தலைவர் சுரேஸ் தெரிவித்தார். பல முறை தடைப்பட்ட மகா கும்பாபிஷேக ஆகம முறைப்படி மிகவும் சிறப்பாக நடைபெற்றது குறித்து அவர் தமது மகிழ்ச்சியையும் தெரிவித்துக் கொண்டார்.

 Tags
Anjeneya Temple

Brickfield

Maha Kumbabisegam


பள்ளியில், இரண்டாவது மாடியிலிருந்து கீழே விழுந்த முதலாம் படிவ மாணவி உயிரிழந்தார்

மலாக்கா, ஜூலை 21 – டுரியான் டாவினிலுள்ள, துன் தீஜா இடைநிலைப் பள்ளியை சேர்ந்த முதலாம் படிவ மாணவி ஒருவர், பள்ளி வளாகத்தில் இறந்து கிடக்க காணப்பட்டார்.

நேற்று பிற்பகல் மணி 2.31 வாக்கில், அந்த பூர்வக்குடி மாணவி, இரத்த காயத்துடன் இறந்து கிடந்ததை கண்ட பள்ளி தோட்டக்காரர் ஒருவர்,நிர்வாக உறுப்பினர்களுக்கு தகவல் வழங்கியுள்ளார்.

பள்ளி கட்டடத்தின் இரண்டாவது மாடியிலுள்ள, அவரது வகுப்பறையிலிருந்து அம்மாணவி தவறி கீழே விழுந்திருக்கலாம் என நம்பப்படுவதாக, மலாக்கா தெங்ஙா மாவட்ட போலீஸ் தலைவர் அசிஸ்டன் கமிஸ்னர் கிறிஸ்தோபர் பாதிட் தெரிவித்தார்.

அச்சம்பவம் தொடர்பில் விசாரணை தொடரும் வேளை ; உயிரிழந்த மாணவியின் சவப் பரிசோதனை அறிக்கைகாக போலீஸ் காத்திருகிறது.

 Tags
fall from classroom

Form One student

in Melaka

killed in


இந்தியா, சீனாவுடன் இலங்கை வர்த்தக  பேச்சுக்களை  தொடங்கும்

கொழும்பு, ஜன 6 – இந்தியா, சீனா மற்றும்  தாய்லாந்து  ஆகிய நாடுகளுடன் மீண்டும்  வர்த்தக பேச்சுக்களை  இலங்கை தொடங்கவிருக்கிறது.  நாட்டின் பொருளாதாரத்தை மறுநிர்மாணிப்பதற்காக இலங்கை அரசாங்கம் இந்த  நடவடிக்கையை தொடங்கியுள்ளது. தொடக்கக் கட்டமாக   திங்கட்கிழமையன்று இலங்கை அதிகாரிகள் தாய்லாந்து அதிகாரிகளுடன் பேச்சு நடத்தவிருக்கின்றனர். அதன் பின்னர் சீனா , இந்தியா , ஜப்பான் போன்ற நாடுகளின் அதிகாரிகளுடனும் அவர்கள் பேச்சு நடத்துவார்கள்.

கடந்த ஆண்டு   இலங்கையில் ஏற்பட்ட மோசமான பொருளாதார நெருக்கடியால்  அந்நாட்டில் அரசாங்கத்திற்கு எதிராக பெரிய  ஆர்ப்பாட்டங்கள் நடைபெற்றன. ஆர்ப்பாட்டம் உச்சக் கட்டத்தை அடைந்ததைத் தொடர்ந்து இலங்கை அதிபர்   கோத்தபாய ராஜபக்சே   மாளிகையை ஆர்ப்பாட்டக்காரர்கள் முற்றுகையிட்டதைத் தொடர்ந்து அவர் இரவோடு இரவாக வெளிநாட்டிற்கு தப்யோடியதோடு   தமது   பதவியையும் ராஜினாமா செய்தார்.

 Tags
china

Restart

sri lanka

thailand

trade talks

with india


இதர மாநிலங்களிடமிருந்து  உதவி கோயிருக்கிறது ஜோகூர்  அரசாங்கம்

பத்து பஹாட், மார்ச் 3 – கூட்டரசு அரசாங்கத்திடம் இருந்தும், பிற மாநிலங்களிடமிருந்தும், ஜோகூர் மாநிலம், வெள்ளப் பேரிடரை எதிர்கொள்ள ஆட்பல உதவியைக் கோரியுள்ளது.

ஜோகூரில் 10 மாவட்டங்களில் வெள்ளம் சூழ்ந்துள்ளது. எனவே, இருக்கும் மீட்புக் குழுவினரைக் கொண்டு உதவிகளை விரைந்து செய்வதில் தாங்கள் சிரமத்தை எதிர்நோக்கியிருப்பதாக, மாநில மெந்திரி பெசார் டத்தோ ஓன் ஹாஃபிஸ் காசி (Datuk Onn Hafiz Ghazi ) தெரிவித்தார்.

கடந்த திங்கட்கிழமை தொடங்கி, ஜோகூரில் வெள்ளம் ஏற்பட்டிருக்கிறது. அதையடுத்து மீட்பு பணியில் ஈடுபட்டிருக்கும் உதவிக் குழுவினர் சிலர் 3 தினங்களாக ஓய்வின்றி வேலை செய்தில் உடலளவில் மிகவும் சோந்திருப்பதாக Datuk Onn Hafiz குறிப்பிட்டார்.

எனவே, தங்களுக்கு இதர மாநிலங்கள் உதவிக் கரம் நீட்டுமாறு அவர் கேட்டுக் கொண்டார்.

 Tags
assistance from federal govt

floods

Johor appeals for

other states


X விரைவில் வீடியோ, ஆடியோ அழைப்புகளை உள்ளடக்கி இருக்கும் ; கூறுகிறார் எலோன் மஸ்க்

சமூக ஊடக தளமான X விரைவில், வீடியோ ஆடியோ அழைப்புச் சேவைகளை வழங்கவுள்ளதாக, அதன் உரிமையாளர் எலோன் மஸ்க் கூறியுள்ளார்.

இதற்கு முன் ட்விட்டர் என அழைக்கப்பட்ட X சமூக ஊடகத்தை, ஓரிட சேவை மையமாக மேம்படுத்தும் முயற்சிகளில் அதுவும் ஒன்றென, மஸ்க் குறிப்பிட்டார்.

IOS, Android, Mac, கணினி முறைகளிலும் அந்த சேவையை பயப்படுத்தலாம். அதற்காக, பிரத்தியேகமாக கைப்பேசி எண்கள் எதுவும் தேவையில்லை என, மஸ்க் தனது சமூம ஊடகத்தில் பதிவிட்டுள்ளார்.

எனினும், அந்த சேவைகள் எப்பொழுது அறிமுகம் காணும் என்ற விவரத்தை அவர் வெளியிடவில்லை.

X பயனுள்ள உலகளாவிய முகவரி புத்தமாக திகழும். அதுவே அதன் தனித்தும் எனவும் அவர் கூறியுள்ளார்.

 Tags
audio calls:

Musk

Social media platform

X to offer video


அனுமதியின்றி   85 சமையல்    பொட்டலங்கள்    வெளிநாட்டு  ஆடவர் கைது

ஜொகூர்பாரு, செப் 19 – 85 கிலோ உதவித் தொகை எண்ணெய் பாக்கெட்டுகளை வைத்திருந்த வெளிநாட்டு ஆடவரை போலீசார் கைது செய்தனர். நேற்று மதியம் 12.30 மணியளவில் 35 வயது சந்தேக நபரான வெளிநாட்டுப் பிரஜையின் காரை உளவுப் பிரிவினர் பின்தொடர்ந்து அவரைக் கைது செய்ததாக ஜோகூர் போலீஸ் தலைவர் டத்தோ Kamarul Zaman Mamat தெரிவித்தார். அந்த சந்தேக நபரின் கார் பூட்டில் ஐந்து அட்டை அட்டைப்பெட்டிகளில் 1 கிலோ சமையல் எண்ணெயை பதுக்கி வைத்திருந்தார். ஒவ்வொரு அட்டைப்பெட்டியிலும் 17 பாக்கெட்டுகளில் அந்த சமையல் எண்ணெய் இருந்தது” என்று இன்று வெளியிட்டட அறிக்கையில் Kamarul தெரிவித்தார்.

உதவித் தொகையைக் கொண்ட சமையல் எண்ணெய் கடத்தலில் ஈடுபடுபவர்கள் உடனடியாக நிறுத்த வேண்டும். இதுபோன்ற செயல்களை நாங்கள் உன்னிப்பாக கவனித்து வருகிறோம். இந்த குற்றச்செயலில் ஈடுபடுவோருக்கு எதிராக கடுமையான நடவடிக்கை எடுக்க தயங்க மாட்டோம் என்று அவர் மேலும் எச்சரித்தார்.

 Tags
JB cops nab foreigner with 85kg of subsidised cooking oil

without permit


ரியாத் உச்சநிலைக் கூட்டத்தில் பாலஸ்தீன் நெருக்கடி தொடர்பில் நாட்டின் நண்பர்களுடன் விவாதிப்பேன் – அன்வார் தகவல்

கோலாலம்பூர், அக் 17 – விரைவில் சவுதி அரேபியாவுக்கு வருகை மேற்கொள்ளும்போது பாலஸ்தீன நெருக்கடி குறித்து உலகத் தலைவர்களுடன் விவாதிக்க வேண்டிய அவசியம் இருப்பதால் நாட்டின் நண்பர்களை தாம் சந்திக்க விருப்பதாக பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார். ஆசியான் மற்றும் வளைகுடா ஒத்துழைப்பு மன்றத்தின் உச்நிலை கூட்டத்தில் கலந்துகொள்வதற்காக வியாழக்கிழமையன்று அன்வார்

ரியாத் புறப்படுகிறார். ஐக்கிய அரபு சிற்றரசு, கட்டார், எகிப்து, மற்றும் துருக்கி ஆகிய நமது நண்பர்களுடன் நான் விவாதிக்கவிருக்கிறேன். தேவையேற்பட்டால் பாலஸ்தீன் – இஸ்ரேல் நெருக்கடி குறித்து இதர உலகத் தலைவர்களுடன் கூட்டம் நடத்த தயார் என அன்வார் கூறினார்.

சில வேளையில் நாம் இதனை உடனடியாக செய்ய வேண்டியிருப்பதாக அவர் கூறினார். ரஷ்ய – உக்ரைய்ன் நெருக்கடியில் மேற்கத்திய நாடுகள் கடுமையான போக்கை எடுத்தன. ஆனால் பாலஸ்தீன நெருக்கடியில் இஸ்ரேல் தொடர்ந்து பாலஸ்தீன மக்களுக்கு எதிராக கொடுமைகளில் ஈடுபடுவதற்கு அனுமதிக்கும் வகையில் மேற்கத்திய நாடுகள் எந்த நடவடிக்கையையும் எடுக்காதது குறித்து அன்வார் சாடினார். ஹமாஸ் தரப்புடன் மலேசியாவுக்கு நீண்ட கால தொடர்புகள் இருப்பதாகவும் அன்வார் கூறினார்.

 Tags
anwar

at Riyadh summit\

Palestine crisis

to bring up

with 'friends'


அழுது வீடியோ வெளியிட்ட அக்கா கடை நாசி லெமாக் சங்கீதா

பெட்டாலிங் ஜெயா, மே 18 – சமீபத்தில் டிக்டோக் மூலமாக பிரபலமானவர் அக்கா கடை நாசி லெமாக் சங்கீதா. ஆனால் அவர் பிரபலமானதிலிருந்து அவருக்கு தொடர்ந்து பிரச்சனைகளும் வந்து கொண்டுதான் இருக்கின்றன.

அவரின் வளர்ச்சிக்கு உறுதுணையாக பலர் இருக்கும் நிலையில், சிலர் பொறாமை கொண்டு அவரை பற்றி பல்வேறான அவதூறுகளையும் பரப்பி வருகின்றனர். அவர் இன்னும் சிரம்மான நிலையில் வாழ்ந்தாலும் அவர் என்னமோ மிக சொகுசாக வாழ்வது போலும் அவருக்கு எந்த உதவியும் தேவையில்லை போன்றும் சிலர் கூறுவது அவருக்கு மன உளைச்சளை ஏற்பத்தியுள்ளது.

அப்படி தினம் தினம் ஒரு சிலரால் தாம் எதிர்நோக்கும் சவால்களைப் பொறுத்துக் கொள்ள முடியாமல் கண்ணீர் மல்க காணொலி ஒன்றை வெளியிட்டுள்ளார் சங்கீதா.

Insert video

Closing

நம் சமூகத்தில் யாராவது சுயமாக உழைத்து முன்னேறும் போது அவர்களுக்கு கைகொடுத்து ஆதரவு தர முடியாவிட்டாலும் சிறுமை கொண்டு அவர்கள் துவண்டு போகும் வகையில் அவதூறுகளைப் பரப்பாமல் இருப்பது நல்லது. நம் சமூகத்தைச் சேர்ந்த சங்கீதா தன் உழைப்பால் முன்னேறுவதைப் பார்த்து பெருமை கொள்வோம்.

 Tags
Akka

nasilemak

shop

video

viral